TUKASHO IYO TUMASHO(Qaybtii labaad) – Maandoon\nTUKASHO IYO TUMASHO(Qaybtii labaad)\nOctober 19, 2018 Shaafici Xasan Maxamed\nWaxa uu Kabriid orod kaga degtey jaranjarta dabaqa labaad iyo fookha kowaad ee guriga walaashiis. Sida wadaaddada kale badankooda ma uu cuslayn oo in uu ordaa aad bay ugu fududayd, da’diisuna u ma ay dhaweyn xad uu gaabiyo. Markii uu ganjeelka hore ka baxay waxaa uu la mid ahaa qof xabsi uu ku raagey laga sii daayey, dibna ma uu soo eegin ee waa uu ismaqiiqay. Xaafadda Gamlestaden buu degganaa, waxa uuna la dheeraynayey in uu wakhtigu yaraa oo uu haystey xilli ku filnaa in uu dharka iska beddelo oo uu tareen u raaco qaybo kale oo magaalada ka mid ahaa.\nMeesha tareenka Kortedala laga raaco jaranjar baa ka sarraysey. Sallaankaas laftiisa orod buu kaga degey, oo waxa uu dhaqso u gooyey waddada tareenka, waxa uuna istaagey dhanka midig oo ay maraan tareennada magaalada hoose u socdey oo xaafaddiisa Gamlestaden sii marayey. Dad badani boosteejada ama maxaddada ma ay taagneyn oo labo qof baa sugayey tareennada dhanka kale u socdey, dhanka uu shiikhu taagnaa se hal qof baa kuraasta tareenka lagu sugo ku fadhidey. Kuwa dhanka Bergsjon tareenka aada sugayey waxa ay ahaayeen labo nin oo u ekaa dadka bariga dhexe iyo Beershiya ka soo jeeda, laakiin ruuxa kursiga dhanka uu shiikhu taagnaa ku fadhiyey waxa ay ahayd naag bolonde ahayd oo timo cawlan.\nWaxa keli ah oo la maqlayey waa sheekada labada nin oo timaha madmadoobaa oo dhanka kale taagtaagnaa, kuwaas oo af baas ku hadlayey iyo foorida shinbiraha. Kabriid sida uusan shinbiraha u afgaraneyn buusan nimankana u fahmeyn. Luqadda ay ku hadlayeen in ay kurdiyi ku hadlaan, in ay af beershiyaan ahayd iyo in ay wax kale ku hadlayeen la ma ka la ogeyn. Waxa keli ah oo la hubey waa in aysan carabi ku hadleyn.\nWaxaa labadii nin aammusiyey in ay galeen tareen ay fooddiisa ama wajigiisa ku qornaayeen lambarka toddobo iyo Bergsjon. Qof haddii uu degdegsan yahay waxa uu dareemaa in ay wax kastaa gaabinayaan. Gaadiid haddii uu sugayo waxa ay la noqotaa in uu soo daahay, haddii uu gaadiid saaran yahayna waxa ay u la ekaataa in uu gaabinayo.\nKabriid waxa uu galay qol dhalo ah oo loo dhisay in inta tareennada la sugayo laga jirsado barafka iyo roobka. Qolka muskiisa waxaa surnaa ama ku dhegganaa jadwallo laga fiiriyo xilliyada ay tareennadu meesha maraan. Markii uu jadwalladii in uu eego u holladay buu maqlay in uu tareen soo guuxayo. Inta uu qolkii maxaddada ka baxay buu dhankii uu tareenku ka soo sharqamayey eegay, waxaana tareenka ku qornaa lanbarka lix iyo meesha uu u socdey ama uu socodkiisu ku dhammaanayey magaceeda, taas oo uusan shiikhu akhriyin.\nIridaha tareenka laga gelayey midda ugu horraysey oo la siman shirka tareenka laga wado ayuu jaranjar yar oo bir ah labo ama saddex jeer kor u tillaabsaday, ka dibna tareenka gudihiisa ayuu dib u qaaday si uu u helo kursi bannaan oo uu fariisto. Tareenka dad badan oo ka la jinsiyado ah baa ka buuxey, badankooduna waxa ay eegeen sida uu Kabriid u lebbisnaa.\nAf soomaali buu maqlay, markaas ayuu madaxa kor u qaaday, waxaana isku mar ”Shiikh Kabriid” ku dhawaaqay dad madmadow oo ay qaar taagtaagnaayeen. Kuwii taagtaagnaa buu la istaagey meel bannaan oo tareenka dhexdiisa loogu talo galay in dadka gaariga carruurta wataa ay dhigtaan. Dadka qaar buu waji garanayey, qaarna ma uu aqoon. Waxaa u caddaatay in ay dadka soomaalida ahi rabaan in ay makhribka ku tukadaan masjidka Bellevue oo aan fogeyn.\nDadkaasi markii ay degayeen waxa uu garan waayey marmarsiinyo uu kaga hari karey. Marmarsiinyo keeni karey in uu dadkii uu shiikha u ahaa oo jamaaco u socda tareenka la gudbo. Maskaxdiisu aad bay isu gedgeddidey intii uu tareenku ka soo gaarayey Bellevue, waxa uuna go’aansaday in uu dadkaas u raaco masjidka isaga oo cagojiid iyo caalwaa ahaa. Soomaalida masjidka u socotey rag keli ah ma ay ahayn ee waxaa tareenkii ka degey dhawr dumar ah oo daahyo waaweyn hullaaban.\nIntii ay sii lugaynayeen maxaddada ama boosteejada Bellevue iyo masjidka dhexdooda dumarka ayaa danbeeyey, waxa ayna ahaayeen labo cutub oo isdaba jooga oo uu cutubka hore badnaa.\nBellevue waa meel ay jidad ka la duwani dhinacyo badan uga baxaan oo marmarka qaarkood waxaa la dareemaa in ay baabuur badani dhan kasta isu dhaafayaan, laakiin caawadaas waxa ay ahayd fiid danbe oo jumce ahaa oo gaadiid badani ma uu mareyn jidadka. Jumcaha iyo sabtida fiidkii dad badan baa makhaayadaha iyo baararka dhooban oo cid xilligaas baabuur badan la yaacdaa ma ay jirto. Jumcaha barri baa sabti ah oo fasax la yahay, sabtidana axad baa ku sii xigta oo aan la shaqayn, waxna la baran. Qofku isaga oo baarar galay oo marqaansan in uu gaari wadaa u ma ay bannaana, taasina waxa ay keentaa in uu qofkii maankiisa doorinayaa gaarigiisa meel dhigo oo uu basaska iyo tareennada raaco ama uu tagsi kiraysto.\nQaar raggii shiikha la socdey ka mid aha baa gacanqaaday oo ugu duceeyey in geeridii hooyadi samir iyo iimaan uu Eebbe ka siiyo, iyadana uu naxariistii janno ka waraabiyo. Aad baa saanta loo boobayey oo waa la taabacayey, waayo makhribkii baa taagnaa, waxa ayna masjidkii galeen iyada oo la addimayey.\nMasjidku aad buu u weynaa oo qofka dhinac joogaa midka dhanka kale jooga dirqi buu ku arki karey, waxaana sagxadda gees ilaa gees ku fidsanayd gogol uu midabkeedu guduud u badnaa oo intii uu qof ku tukadaaba ay calaamad qof la egi ku tiil. Dhawr boqol oo qof baa caawadaas joogey, waxaana markii uu shiikh Kabriid soo galay salaan ku la yaacay dad badan. Salaantu waa isku mid marka la salaamo nin shiikh ah iyo marka la salaamo qof caadi ah, laakiin dabeecadaha dadka waxaa ka mid ah in qofka qaddarkiisa salaanta lagu dhereriyo. Haddii uu qof caamay ahi dadka masjidka ku jira salaamo waxaa laga yaabaa in aan salaantiisa hal qof ka jawaabin oo wax aan la maqal oo kale ay noqoto, laakiin haddii uu shiikh weyni dadkaas salaamo masjidka ayaa gariira hugunka ay salaanta shiikha kaga jawaabaan.\nSidaas awgeed ayaa shiikh Kabriid salaanta loogu la yaacay, waxa uuna rag isla taagey meel mixraamka u dhow. Ififaalaha waxaa ka muuqatey in uu isagu makhribkaas iimaan ka noqon dooney. Waxa uu weli qabey weesadii uu jumcaha ku tukadey saacado badan oo badan ka hor.\nAddinka iyo aqimka xilli dheeri u ma uu dhexayn oo waxaa la isku lifaaqay aqimkii iyo in la wada istaagey oo la saftay.\n― Si fiican u safta!\nOo af carabi ah buu Kabriid Daaxuur yiri, waxa uuna ku xijiyey in uu salaaddii xirtay. Qorshihiisii uu magaalada ku baashaali lahaa in uu ka daahay baa awal maskaxdiisa cuslaysay oo uu la walbahaarayey, waxaase markii uu rukuucay soo kordhay culays kale oo yaab iyo dhabannohays la noqday.\nWaxaa jeebka khamiiska ee kore ka soo dhacay fure ku dhacay meesha uu ku sujuudi dooney iyo meesha uu lowyada dhigi dooney dhexdooda. Shiikhu casarkii waxa uu gaarigiisii dhigay barxad Kortedala ku tiil, oo u dhaweyd guriga Tarraxo Daaxuur. Haddii uu gaariga gurigiisa ku aadi lahaa isma ay arkeen dadkii masjidka u soo afduubay. Haddii uu gaarigiisa kaxaysan lahaa tareen ma uu sugeen ee toos iyo dhaqso ayuu Gamlestaden u tegi lahaa.\nRagcaddii hore intii uu rukuucsanaa ama uu sujuudsanaa waxa uu sabab u raadinayey in uu gaarigii soo illaawey. Mar buu isku qanciyey in ay sababtu ahayd in uu marka uu shaqada u socdo ama ka socdo keli ah baabuurka kaxaysan jirey, marka uu meelo kale u aadayana uu gaadiidka dadka u dhexeeya raaci jirey. Taas macnaheedu waa in uu la qabsaday in uu marmar badan tareennada raaco, mana ahayn taasi sabab macquul ahayd oo keeni kartey in uu gaarigiisa cidlo uga soo tegey. Mar buu waxa uu niyadda ka nacaladay Suleekha Waraabe oo maskaxdiisa buuq yar ku furtay markii guriga Tarraxo uu ka soo baxayey.\nRagcaddii labaad waxa uu ka fakarayey in uu maskaxdiisa oo dhan ku xiray sidii uu u aadi lahaa meelo ay ku caweynayeen saaxiibbadiis qaali ahaa, taasina ay horseedday in uu is illaawey oo uu iska socday isaga oo aan gaarigii wadan. Waxa uu dareemayey in cawadaas uu magaaleeyo in uu ka daahay oo ay xilli danbe ahayd. Waxa kale oo uu ogaa in gaarigii in la ganaaxey ay u badnayd. Mowjado ayaa maskaxdiisa hirar buuro la moodo rogrogayey.\nRagcaddii saddexaad markii uu sii dhammaynayey waxa uu ka fakarayey in naagaha meelaha fogfog jooga oo internetka ama falkiska lagu la haasaawaa aysan faa’iido lahayn, oo ay wakhtilumis tahay. Waxa uu ku fakarey in marka uu jamaacada tujiyo uu tareenka dib u raaco si uu gaarigii u soo kaxeeyo. Waxa kale oo uu go’aamiyey in uu waco qareen Seeraar Duubigeel ama Sucdi Good, waayo labadooda iyo Yaxye Dheregsane fiid kasta oo jumce ama sabti ah waa ay wada caweyn jireen. Waxa uu isyiri ”Haddii ay wax badan baararka fadhiyeen oo ay cirka marayaan qof saacaddan ka dib baashaal bilaabay la ma uu sheekaysan karo, balwadduna sideedaba waxa ay ku fiican tahay in ay dadku isla socdaan oo heerarka marqaanka ay wada maraan, ee haddii ay labo caalam ka la joogaan isla ma jaanqaadi karaan”.\nWaxa uu ka shakiyey in uu salaadda sax u tujiey iyo in uu wax gafey. Ma uu hubo in ataxiyaadkii dhexe uu sameeyey. U ma ay saxna inta ragcadood ee uu tujiyey. Haddii uu wax weyn khaldo dadku waxa ay oran lahaayeen ”Subxaanallah” si ay u xusuusiyaan in uu wax khalday, mana ay subxaanallaysan. Sidaas awgeed waxa uu go’aansaday in uusan sujuuddusahwi samayn ee uu iska salaamanaqsado.\nFurihii gaariga ayuu inta dhulka ka qaaday waxa uu gashaday jeebka bidix ee khamiiska. Dadka xaggooda ayuu inta u soo jeestey buu waxa uu sugayey inta ay dhammaysanayeen wardiga salaadda ka danbeeya oo ay salaad sunne ah ku mashquulayeen. Waxa uu isku la hadlay ”Haddii aad sidii qof uu halaq qaniiney booddid oo aad baxdid iyaga oo ku soo wada eegaya waa ay ku la yaabayaan. Marka ay kaakacaan oo ay sunneha isu taagtaagaan ka dhuumo”.\nDad weynnihii qof kacay ma uu jirin oo sidoodii bay safafkii ugu fadhiyeen, waxa uuna shiikhu go’aansaday in uu sunneha u bilaabo. Inta uu istaagey buu meeshii uu ku tukadey xoogaa ka durkay, ka dibna salaad buu xirtay. Dadkii oo dhammi waxa ay ku ka la firdhadeen masjidka gudihiisii ballaarnaa oo badankoodii meelo ka la fogfog bay ku sunnaysteen.\nShiikhu xoogaa buu kadeednaa oo karkabadaysnaa. Sunneha waxa uu ugu dhaqsaday sida nin dhaan wada oo ratigii dhaanka ahaa inta uu geed hortiisa ah hoggaanka ugu xiray salaad galay, ka dibna uu awrkii inta arruntay isku deyey in uu dhinac isu tuuro oo uu galgasho, oo haddii aan laga gaarin halis loogu jiro in uu haamaha ka la gooyo. Markii uu shiikhu masjidka iriddiisa ka baxay oo uu kabaha baroonka ah illanayey waxaa salaamay niman aan weli makhribkii tukan. Waxa ay yiraahdeen\n― Salaamun calaykum shiikh Kabriid.\n― Wa caleykumu salaam.\n― Makhribkii ma laga baxay?\n― Haa, hadda ayaannu ka baxnay. Wa lillaahil xamdu wal manna.\n― Oo jamaacadii way na dhaaftay miyaa? Innaa lillaahi wa innaa ileyhi raajicuun.\n― Idinka ayaaba jamaaco ah, oo cid u ma aydnaan baahnidin, ajarkii aad salaadda soo tiigsateenna waa aad helaysaan. La ma shallaayo oo qoomamadu waa camalu shaydaan. La ma degdego oo qarbaqarbada iyo surcadu Ibliis bay ka ahaadeen.\n― Ilaahay ha na cafiyo. Waa aannu dadaaleyney ee waannaan haleelin.\n― Salaamun caleykum, gaari baa meel dayacan oo xaafad fog ah iga yaal oo aan ku degdegayaaye.\n― Wa caleykumu salaam shiikh.\nKabriid Daaxuur iyo afartii nin ee masjidka sii gelayey waxa ay intaas isdhaafsadeen daqiiqaddii uu shiikhu kabaha gashanayey, iyaguna ay kabaha iska bixinayeen oo ay kabaha kabarka saarayeen. Markii uu dhaqaaqay buu isaga oo xagga tareenka u dheeraynaya waxa uu jeebka midig ee khamiiska ka soo saaray guurguurehii galka madow ku galaysnaa oo waxa uu eegay saacadda. Waxa ay sheegaysey kow iyo tobankii fiidnimo oo labaatan dhimman. Waxa uu isaga oo aan telefoonkii xeraysan wacay saaxiibkiis Seeraar Duubigeel oo ay sheekadoodu ku bilaabatay\n― Waa aan ku salaamay mudane abukaate.\n― Waa lagaa qaaday salaanta shiikh. Maxaa caawa kugu dhacay waa aannu ku sugaynaye?\n― Tacsi baa maanta na gashay oo gelinkii danbe oo dhan ilaa fiidkii mashquul baan ahaa.\n― Innaa lillaahi wa innaa ileyhi raajicuun. Yaa geeriyoodey?\n― Duqdii hooyaday ahayd baa shalay go’day, oo aannu maanta aasnay.\n― Oo maxaad xalay ii soo waci weydey si aan duugta uga qaybgalo?\n― Waxa aan ogaa in aad maanta shaqaynaysey, dadka janaasada iyo aaska yimidna aad bay u badnaayeen oo cidna la ma tebayn.\n― Maalintii aanan maxkamad joogin shaqadaydu way madaxbannaan tahay oo meeshii aan rabo ayaan aadi karaa. Maanta maxkamad ma aan jirin ee xafiiska ayaan iska joogey.\n― Adiga iyo Sucdi Good keli ah miyaad tihiin mase ina Dheregsanena wuu idin la joogaa?\n― Waa la dhan yahay oo isaga ayaaba naga soo horreeyey.\n― Ma mar hore ayaad isu timaaddeen ma se dhawaan?\n― Tobankii oo wax dhimman baannu isu nimid.\n― Halkee baad joogtaan?\n― Hadda waxa aannu joognaa Aveny meel dabaq sare ah. Adigu waa aad daallan tahay oo murugaysan tahay baan u malaynayaa oo caawa ma aad iman kartid.\n― Waa aan imanayaa, laakiin waxa aan ka walaacsanahay sida aad og tahay Aveny ma aan jecli, ee meelaha luuqyada ah baan ku madaxqarsadaa.\n― Taas waan ogahay oo haddii aad iman kartid waxa aannu tagsi u qaadanaynaa meeleheennii Jarntorget.\n― Waa aan soo socdaa, laakiin hadda ma aha ee waa ugu yaraan saacad ka dib.\n― Waxa aad noo imanaysaa annaga oo cabbaar Jarntorget joogney, waayo hadda ayaannu iska sii baxaynaa, tagsiguna shan daqiiqo uun buu na sii wadayaa.\n― Anigu tagsi soo qaadan mayo ee gaariga ayaan inta xaafaddii geeyo waxa aan soo raacayaa tareenka.\n― War dhammaaday weeye. Sucdi oo geerida aynu ka hadalnay maqlaysey baa in ay ku la hadasho rabta.\n― Ii dhiib!\n― Halaw shiikh, waan ku salaamay.\n― Waa aan kaa qaaday. Iska warran?\n― Aad baan u ladnahay, laakiin geerida aad ka hadlayseen baan ka yara naxay. Yaa dhintay?\n― Duqdii hooyaday ahayd baa shalay nafbaxday oo aannu galabta soo aasnay.\n― Miskiinta Alle ha u naxariisto. Waa tii aad habeen dhawaa iiga warrantay xaaladdeeda caafimaad.\n― Waa la wada dhimanayaa oo qof kasta mustaqbalkiisu waa geeri. Aad bay u jirraneyd oo muddadii danbe oo dhan xagga isbitaallada ayey u badnayd.\n― Ostra ma la geyn jirey?\n― Haa, waaba meeshii ay sida badan jiifsan jirtey.\n― Alla walaalow Ostra marmar baan ka shaqeeyaa qaybta dhimirka ama maskaxda oo haddii aan ogaan lahaa waa aan idin soo raadin lahaa.\n― Oo sow xafiiska arrimaha bulshada ka ma aad shaqaysid?\n― Haa, halkaas ayaan u badnahay, laakiin marmar baan dadka maskaxa ka jirran sidii ay u soo kaban lahaayeen ka la taliyaa. Waxbarashadayda meelo ka la duwan baa lagaga shaqayn karaa. Bulshadu sida ay u wada shaqayso ama ay u ka la shaqayso ayaan bartay. Goobaha waxbarashada xataa waxa aan ka noqon karaa lataliye. Xafiisyada dowladda kuwo badan oo ka la duwan baan ka shaqayn karaa. Waa aqoon aan hal xirfad ahayn.\n― Waa aqoon fiican haddii uusan qofka bartaa shaqo waayeyn, oo uu fursado badan leeyahay.\n― Aad baan ugu faraxsanahay wixii aan jaamacadda ku bartay. Waxa kale oo wanaag ii ahayd in waxa aan baranayey ay ii fududaayeen oo aanan ku dhibtoon jirin. Kolley mar dhow baynu Jarntorget isugu imanaynaa ee yaanan hadal kugu daalin. Is arag dhow oo xiiso leh.\n― Waa yahay abbaayo.\n― Jaw abboowe.\nKabriid markii uu Volvo-dii caddayd dul istaagey waxa uu ku rayrayey in aan la ganaaxin, oo naacaw farxadeed baa dushiisa iyo dubkiisa martay, sanbabbadana neef sun ah oo kulul baa ka soo butaacdey oo dabaysha raacday. Markii uu gaariga meesha dhigay waxaa laga joogaa shan saac, muddadaasna waxa keli ah oo uu qabtay waa in uu Suleekha Waraabe xoogaa la murmay iyo in uu tukadey makhrib uusan ku talo jirin, oo masjidka isaga oo cagojiid ah loo taxaabay. Shantaas saac waxa ugu wanaagsan oo uu qabtay waa in uu saaxiibbadiis wacay oo uu la hadlay Seeraar Duubigeel iyo Sucdi Good, oo uusan midkoodna hore u ogeyn in ay Canbaro Guutaale dhimatay. Seeraar codkiisa iyo sida uu u hadlay waxaa laga dareemayey in uusan waxba cabbin, laakiin Sucdi waa ay daarnayd oo waa tii ku dheeraatay tacliinteeda iyo waxyaalaha ay ka shaqayn karto.\n”Socionom” waxaa loo malayn karaa in ay tahay qayb waxbarasho sare oo Iskandanefiya keli ah ka jirta. Waxaa la bartaa dhibaatooyinka bulshadu sida ay ku yimaadaan iyo sida looga bixi karo. Waxaa kale oo la bartaa wada shaqaynta bulshada iyo isbeddellada la samayn karo, sharciyada iyo sida qof ama bulsho loo horemarin karo. Qofka aqoontaas ka soo baxaa waxa uu xoghaye ka noqon karaa xafiisyada arrimaha bulshada. Waxa uu gacanhaye ka noqon karaa arrimo dhaqaale sida deeqaha. Goobaha caafimaadka ayuu lataliye ka noqon karaa. Inahaas iyo ino lagu daray bay Sucdi Good shahaadada master ku qaadatay. Tan iyo markii ay aqoontaas ka soo baxday maalin ma ay shaqo la’aan. Waxa ay markii dhawaa Kabriid u sheegtay in ay markii ay wax baranaysey jeclayd waxyaalaha ay baranaysey, markii ay tacliinta dhammaysatayna ay ku faraxsanayd shaqooyinkeeda.\nKabriid aqoontiisa diineed markii uu baranayey waa uu ku khasbanaa in uu jeclaado, waayo diinta barashadeedu waa cibaado lagu khasban yahay. Waxa uu ka soo baxay kulliyadda xaddiiska ee jaamacadda islaamka ee Madiina. Afar sano iyo bilo ayey ku qaadatay in uu qaato shahaadada kowaad ee bajallaar, shaqo uu mushaar ku kasbadana weli waxbarashadiisa ku ma uu helin. Xagga shaqada iyo mushaarka haddii aqoontiisa laga eego waxa ay noqon kartey waxa ay soomaalidu yiraahdaan ”Xoog doofaar lagu eryey”!\nDegdeg buu shiikh Kabriid gaarigiisii caddaa ugu saanigareeyey meeshii uu dhigan jirey. Muddo yar buu soo jeexay inta u dhexaysa Kortedala iyo Gamlestaden, oo waddooyinka waxa uu ku marayey xawli ka sarreeyey intii loogu talogalay in lagu socdo. Askartu in aysan arag isaga oo sidaas baabuurka u sheellaraynayey waxa ay ahayd hoodo iyo nasiib ka weyn qadankii iyo ayaankii uu ganaaxii caawadaas kaga badbaadey.\nGurigiisa markii uu galjeelka hore oo iska furnaa ka soo galay dhinacna ma uu eegeyn ee xawli buu jaranjartii dabaqa kowaad ku koray. Waa dabaqa uu degganaa, oo albaab uu magaciisu ku qornaa buu hor istaagey. Waxa uu xusuustay in furihii gurigu uu ku jirey boorsada yar ee uu jeebka gashan jirey. Shandaddaas yari waxa ay ku jirtey surweelka khamiiska ka hooseeya jeebkiisa danbe. Waxa uu ahaa surweel madow oo canqawyada meel ka korraysa u joogey. Waxa surweelka loo gaabiyey in uu jiro xaddiis lagu canaantay ragga uu dharkoodu canqawyada ka hooseeyo. Xaddiiskaas ama canaantaas dadku ku ma ay wada dhaqmaan ee kooxo yaryar baa fuliya.\nKabriid waxa uu go’aansaday in uu khamiiska iska siibo. Markii uu siibey waxa uu xirnaa oo oogadiisa ku soo haray garan cad iyo Surweel gaaban. Boorsadii yarayd buu waxa uu ka soo saaray jeebka danbe ee surweelka gaaban. Jinyeer yar buu furay, waxaana ku jirey qaddaadiic iyo fure ah nooca la koobiyeyn karo. Markii uu furaha boorsada ka soo saaray iyo markii uu albaabka furay waxba u ma ay dhexayn, waxa uuna iridda ka soo galay isaga oo khamiiskii gacan ku sitey, gacanta kalena ku haystey boorso yar oo midabkeedu baroon ahaa iyo furihii. Kabihii buu iska siibey, laakiin sharabaaddadii ama sigisyadii iska ma uu saarin.\nJikadu dhankiisa bidix bay xigtey ku mana uu leexan. Fadhigu wajigiisa ayuu toos ugu aaddanaa oo xaggiisa ayuu u dhaqaaqay, laakiin intii uusan gaarin kuraasta saalootada oo midabka baroonka ah lahayd waxaa midigta kaga aaddanaa qolkii hurdada oo ka yar qolka fadhiga. Qolkaas yar oo uu albaabkiisu furnaa buu ku weecday, oo degdeg u galay.\nQolka waxaa geeska bidix taalley sariir nafar ah oo aan goglanayn ee inta lagu seexday laga tegey. Meel albaabka u dhow waxaa taagnaa katabbaan uu dhar badani ku hilnaa oo uu Kabriid khamiiskii dushiisa ku tuuray. Waxaa shiikha qolka u yiil surweelo aan la mid ahayn midka gaaban ee kubka dhexdiisa joogey. Waa surweello dheerdheer oo ciribta u jooga oo uusan qaadan inta uu wadaadka yahay, oo uu masjidka joogo ama uu xigtada iyo ehelada la joogo. Waxa uu surweelladaas xirtaa marka uu magaaleynayo oo uu wadaadnimada ka nasanayo.\nBoorsadii jeebka waxa uu ku tuuray sariirta dusheeda. Sariirta madaxeeda ay barkintu taalley waxa uu ku dhammaadaa derbiga muska ahaa oo uu qolku ku dhammaanayey. Dhanka cagaha ahaa waxaa derbiga ku rakibnaa armaajo caddayd oo dheerayd oo albaab lahayd, taas oo guriga ka mid ahayd. Albaabkeeda markii uu furay waxaa ka shisheeyey khaanado dhawr ahaa, oo ay dhar iyo alaabo ku jirjireen. Khaanad buu shaati feeraysan ka soo saaray, khaanad kalena surweel jiinis ahaa oo cusbaa buu ka soo bixiyey.\nMarkii uu surweelkii iyo shaatigii degdeg u xirtay buu boorsadii yarayd sariirta dusheeda ka soo qaaday, oo wax uu geliyey surweelka uu xirtay jeebkiisa. Sariirta marka jeego loogu jiifo dhanka bidix waxaa taalley armaajo gaaban oo saddex khaanadood lahayd, waxaana dusheeda saarnaa muraayad weyn oo dhanka albaabka u soo jeeddey.\nShiikhu muraayaddii buu hor istaagey, waxaana ka soo baxay isagii oo aan u ekayn wadaad ee ah nin dhallinyar oo xarragoonaya. Waxa uu isdareensiiyey in uu ku jirey cimrigiisa meeshii ugu wanaagsanayd. Armaajada ay muraayaddu dul saarnayd waxaa kale oo muraayadda sokadeeda qotontey dhalo barafuun ahayd oo ay dheeggeeda ku qornayd far waaweyn oo ah ”MEN”. Qarshadii buu inta calaacashiisa ku buufiyey buu sacabkii uu ku buufiyey sanka saaray, ka dibna oogadiisa meelo ka mid ah buu ku buufbuufiyey.\nQolkii hurdada waxa uu ka baxay isaga oo damiyey nal uu markii uu soo galay daaray, waxa uuna dhaqso u galay jikada. Waxa uu ahaa kushiin ay dhex yaalleen afar kursi iyo miis lagu cunteeyo oo alwaaxyo ahaa. Khaanadaha alaabta cuntada lagu guro hoostooda waxaa derbiga ku dhegganaa meel miis oo kale ahayd oo uu dhererkeedu ku jaango’naa mashinka dabka, waxaana saarnaa rooti weyn oo isaga oo jarjaran la soo iibiyey. Qaboojiye cad buu waxa uu Kabriid ka soo saaray subag rootiga la marsado iyo macaan isagana rootiga la mariyo. Khaanado hoose ayuu ka la soo baxay mindi rootiga wax lagu mariyo iyo saxan. Dhawr fullaac oo rootigii jarjarnaa ah buu subkay oo saxanka saarsaaray, waxa uuna furay qaboojiyihii oo uu ku celiyey alaabtii uu awal ka soo saaray. Intii uusan qaboojiyaha xirin buu waxa uu ka soo saaray cabbitaan weelka uu ku jiraa uu baakad ahaa, galaan dheerna khaanad kore ayuu ka la soo baxay. Kalaxii oo uu cabbitaan jaalle ah ka buuxiyey iyo saxankii uu rootigu saarnaa buu waxa uu la soo aadey qolkii fadhiga.\nMiiska saalootadu waxa uu ahaa dhalo lugaha ay ku taagnayd ay biro ahaayeen, waxa uuna dul saaray aargalaankii cabbitaanka ahaa iyo saxankii. Daah cad baa daaqadda ku xirnaa, derbiyada oo dhammina waxa ay u cadcaddaayeen sida daaha.\nKabriid ma uu jeclayn in gurigiisa gidaarrada waxyaalo la sursuro ama ubaxyo daaqadaha iyo geesaha la safo. Qolkiisa fadhiga wax midab lahaa waxaa ka muuqdey kuraasta baroonka ahayd oo uu ku cashaynayey iyo shaarkiisa diillimaha baluugga ah lahaa.\n← MIYAA UU FASHILMEY INTERNETKU?\nYaa sumeeyey hilibka culumada? →\nApril 14, 2017 Cabdi Ismaaciil 0


With Donald Trump? It was Fox News from the Right.... With the 2018 Democratic 'wave' election and a huge 2020 Democratic Presidential group and debates coming shortly ? It's MSNBC coming from the left.... A question hangs over the hosts of the first … [Read more...] about First it was Fox…Now it’s MSNBC….


Badhasaabkii Buuhoodle Oo Is Casilay. | Subulaha News Network\nYou are here : Subulaha News Network » NEWS » Badhasaabkii Buuhoodle Oo Is Casilay.\nBadhasaabkii Buuhoodle Oo Is Casilay.\nPosted by admin on September 20th, 2012 01:37 PM | NEWS Buuhoodle(Subulahanews)-Badhasaabkii Gobolka Buuhoodle ee Somaliland Xariir Axmed (Xariir Gadh-weyne) oo dhawaan socdaal nabadeed ku tagay halkaasi, si uu Saleebaan Xaglo-toosiye ugu taageero dedaalada nabadeed uu ka dhex waddo dadka deegaanka Buuhoodle ayaa shalay si lama filaan ah ugu dhawaaqay inuu iska casilay xilkii uu dawlada u hayey.\nMr Xariir Gadh-wayne, waxa uu sheegay inuu isku casilay dhowr sababood oo ay ugu wayn tahay sida ay u kala fog yihiin shacabka reer Buuhoodle oo uu ka soo jeedo iyo dawlada Somaliland oo dhowr jeer oo hore dagaal dhex maray.\nXariir Axmed oo maanta shir-jaraa’id ku qabtay Magaaladda Buuhoodle ayaa sidoo kale sheegay inuu doonayo inuu iska nasto isla-markaana xaaladiisa caafimaad khasbayso inuu iska cibaadaysto inta Cimbirigiisa u hadhay “Aniga oo ahaa Guddoomiyihii Gobolka Buuhoodle ee Somaliland, waxaan cadeynayaa inaan iska casilay xilkii aan u hayey Somaliland, waxa igu kalifay iscasilaadaasi laba qodob oo kala ah”ayuu yidhi waxaanu intaa ku daray “Markaan arkay dawladii aan u shaqeynayey iyo shacabkaygii halka ay kala taagan yihiin iyo sida ay u kala fog yihiin, waxaan go’aan ku qaatay inaan iska casilo xilkaasi, ta labaad aniga oo xaalad daro qabba, waxaan jeclaystay inaan iska nasto oo aan ka baxo siyaasada, inta ii hadhayna aan cibaadaysto”\nBadhasaabkii hore Buuhoodle waxa kale oo uu soo qaaday oo uu soo jeediyay shacabkiisa “Waxaan u soo jeedinayaa shacabka reer Buuhoodle, waxaan leeyahay halka aynu gaadhnay maaha meel umaddi gaadhay, waxaynu gaadhnay inaynu nidhaahndo waxaynu la dagaalamaynaa Puntland, Somaliland iyo Itoobiya, bal horta ma iswaydiinay Madfaca aynu kula dagaalamayno intaasi oo dhan nooca uu yahay, inagu ma dawlada Maraykanka oo kale ayaynu nahay, mise dad shacab ah oo xoolo dhaqata ah ayaynu nahay oo danlay ah, waxaan ku dardaarmayaa inaynu nabada ka shaqeyno oo aynu cidii dani inaga dhaxayso ee dani inaga dhaxayso aynu nabad kula noolaano, waa inaynu horumarka ka shaqeyno dadka waynu ka hadhnaye”ayuu yidhi.\nSida ka muuqata hadalka Xariir ee uu ku sheegay inuu isku casilay halka ay kala taagan yihiin dawlada Somaliland iyo shacabka reer Buuhoodle, ayaa muujinaysa in culays lagu saaray inuu iska casilo xilkaasi.\nTallaabadan ayaa xagal daac ku ah hanaanka nabadeed ee xukuumadda Somaliland ka waddo deegaankaasi, isla-markaana waxay dhiiri-galin u tahay kooxaha Nabad-diidka ah ee dhibaatada ka wadda jiidahaasi.\n« Wasiir Duur Oo Ka Waramay Xaaladii Uu Ku Soo Arkay Degaanada Loo Diiday Inay Doorashooyinku Ka Dhacaan Ee G/Awdal.\nXukumadda Somaliland Oo Sheegtay Inay Boqortooyada Sucuudigu Ogolaatay Inay Reer Somaliland Ku Xajaan Bassaborkii Hore Ee Somaliya. »


Dawladda Somaliya Oo Olole Diblomaasiyadeed Ku Qaaday Wadamada Xidhiidhka La Leh Somaliland – Geeska Afrika Newspaper | Hargeisa, Somaliland\nDawladda Somaliya Oo Olole Diblomaasiyadeed Ku Qaaday Wadamada Xidhiidhka La Leh Somaliland\nHargeysa(Geeska)-Dawladda Somaliya ayaa olole diblomaasiyadeed ku bilowday dalalka xidhiidhka wanaagsan la leh Jamhuuriyadda Somaliland, waxaanay u xusulo xidhatay inay wiiqdo xidhiidhadaas.\nDawladda Somaliya ayaa iyadoo dhinaca kale wada hadal u muuqda inaanu midho dhalayn la wadda dawladda Somaliland, waxa ay haddana geesta kale ku mashquulsantahay dagaal ka dhan ah diblomaasiyadda Somaliland ee dalalka dunida, gaar ahaan kuwa jaarka.\nDalalka ay dawladda Somaliya ololaha ku qaaday waxa ka mid ah dawladda Kenya oo hore u cadaysay inay bishii January ee sannadkan xafiis diblomaasiyadeed ka furan doonto magaalada Hargeysa ee caasimadda Somaliland, furashada xafiiskaas diblomaasiyadeed oo la aaminsanyahay inuu u xayirmay culays ay dawladda Somaliya saartay. Dawladda Somaliya waxa ay Kenya ka codsatay in xafiiska ay ka furanayaan Somaliland uu noqdo mid hoos tagga xafiiskooda Muqdisho ee Somaliya. Lamase garan karo inay dawladda Kenya aqbashay culayska Somaliya iyo in kale.\nSidoo kale waxa ay dawladda Somaliya culays saartay dalal kale oo ay Somaliland xidhiidh wanaagsan la leedahay, kuwaas oo ay culaysyo diblomaasiyadeed ku saareen inay hoos u dhigaan nooca macaamil ee ay Somaliland la leedahay. Laakiin dalalka qaar ayaa la sheegay inay ilaa hadda ka war-wareegayaan dhagaysiga dhawaaqyda dawladda Somaliya.\nMasuuliyiinta Somaliland oo aanu isku daynay inaanu arrintan wax ka weydiino inay la socdaan ayaanay noo suurtogelin, waxase la dareemi karaa inay dawladdu dareensantahay ololaha ka dhanka ah Somaliland ee ay dawladda Somaliya waddo.


Sheeko taxan: Quraafaadka Faaliyaha Q12AAD W/Q: Cabdullaahi M. (Siyaasi) | Laashin iyo Hal-abuur\nSheeko taxan: Quraafaadka Faaliyaha Q12AAD W/Q: Cabdullaahi M. (Siyaasi)\nWiilkina inta uunan baska dhaqaajin ka hor ayuu u yeeray lacag ururiyihi la socday baska,wuxuuna ku yiri “waryaa, berri salaada subax halkaas ayaan kaa soo marayaa haddii ilaaheey yiraa ee habeen wanaagsan”.\nWiilki dhallinyarada ahaa Keddib marki uu la ballamay lacag ururiyihi la shaqaynayay wuxuu dhaqaajiyay baski, kuna dhigay waddada jubbada sare . Maryan iyo isaga wax isla hadlayay ma jirin. Maryan iyada waxa ay la yaabanayd , kana fajeciyay sida ay u soo hoos gashay dhibaatadaa ay u geysteen kuwaa had iyo jeer naftooda ku howliya dulleynta hablaha soo korayo ee jilicsan. Wiilki baska wadayna ,wejigiisa waxaa ka muuqday in uu ka carreysnaa waxa ay kula kaceen gabadhaa, kuwa mar walbo naftooda ku dhiba in ay sameeyaan shar, si ay dhibaato u gaarsiiyaan dadka ku dadaalo in ay ka dheeraadaan wixi naftooda iyo aayahooda wax u dhimayo iyo wixi wax yeelaynayo dhaqanka wanaagsan oo ay Soomalida ku caantahay. Waxaana baski marki uu soo gaaray kala goyska ay isaga soo dhacaan waddada Jubbada sare iyo waddada ummada ,welina labadooda wax hadlayo aynan jirin ,ruux walbana uu si u carreysan yahay ayaa wiilki baska ku leexshay waddada Ummada dhanka aadayo woqooyi, marki in yar uu socdana Maryan oo fadhiday kursiga dhiniciisa ahaa, ayaa ku tiri wiilki, “Walaal magacaa “.Waxaana wiilki oo islahaa waxba ha weydiin adiga oo gabadha mar danbe yeynan cabsi gelin ilayn kuma taqaanee,ayaa ku yiri “Abaay magacayga waa Cali ee addiga Magacaa”.\nMaryan, marki uu Cali magaciisa u sheegay ayey yara u soo dhowaatay iyada oo dooneyso in uu hadalkeeda u maqlo si fiican ileyn wuxuu ku howlanaa in uu iska fiirsho waddada wixi hortiisa iyo gadaashiisaba ku imaanayo ,waxayna tiri “Walaal Magacayga waa Maryan, ee walaal waxaan ku weydiiyay kuwa gabdhaha dagaa dugsiyo ay dagista dadka kaga soo baxaan miyaa jiro?”.\nMarki Maryan uu hadalkaa afkeeda ka soo dhammaaday ayuu Cali qosal dheer ku dhuftay isaga oo gartay in ay Maryan ka dhab tahay, weydiintaa iyo in ay iyada ku cusub tahay magaalada, waxa uuna si daacad ah uga jawaabay su’aashi ay weydiisay, wuxuuna ku yiri\n“Maya ,ma’aha sida aad mooday walaal ee kuwaa hablaha dago marinka toosana ka habaabiyo iyo hablaha ku kaalmeeyo taa ee iyaga hore marinka toosan looga habaabiyay,waxaa weeye kuwa waalidkood soo habaaray ee balaayada iyo dulleynta ku shoobo, sidaana faan moodo.Maryan waxaad ogaataa in aad sigatay caawa,ilaaheyna kaa badbaadiyay halis aad ku sugnayd, Soomalidana waxaay ku maahmaahdaa “Sir ma qabe, saabaa u biya celsho”.Maryan waxaa jiro dugsiyo amniga dowladda leeyihiin ee askarta ilaaliso amniga dalka lagu baro sida loola dagaalo kuwaa si xun u socodkaa oo dhan”.\nMaryan way aamustay o hadal danbe kuma soo celin, Calina marki horaba ma doonayn in uu wareysto Maryan ilaa uu kaga hubsanaayo guriga reerkeeda, aamusnaantiina halkiisi ayuu ka sii watay. Waxayna soo gaareen iyaga oo kala aamusan halka ay isaga soo dhacaan waddada Ummadda iyo waddada Balcad iyo waddada Sanco, wuxuuna Baski ku leexshay waddada Balcad dhinaca Bari oo toos u tegeyso sarta Biixaani oo ah halka Maryan ugu sheegtay in ay deggan yihiin reerkeeda, waxayna in yar debadeed gaareen sarta Biixaani, waxaana Cali uu joojiyay Baski, sarta horteeda meel ku aadan iridka laga galo naadiga jaalliyada koofurta Yemen, waqtigana wuxuu ahaa kow iyo tobanki iyo labaatan daqiiqo oo fiidnimo.Maryan ayaana Cali ku tiri, “Walaal maxaad aragtay oo aad gaariga u joojisay”.\nCali oo si fiican u gartay ,Maryan in ay ka dhabtahay aqoonis la’aanta magaalada ayaa yiri, “Abbaay xagee ku maqam tahay,sow tan aan joogno sarta Biixaani”.Maryan oo aad ugu faraxday hadalkaa uu Cali yiri, markaana isaga fiirineyso ayaa u soo jeesatay dhanka midig ee sarta Biixaani ka xigtay si ay u hubsato in ay tahay sarta biixaani iyo in kale. Waxayna aragatay oo indhaheeda ku dhaceen inti aynan sarta fiirin ka hor ,adeer Axmed ,Khadiijo, Sahro iyo dhallinyaradi xaafadda la degganeed reer Axmed Liibaan oo taagan baska hortiisa ,halka uu istaagayna u jirto ilaa iyo shan iyo toban Meter, sugayana bal ruux keeno Maryan, markaasna waxay ka yimaadeen Saldhiga Bari ee Amniga Muqadisho oo ay soo ogaysiiyeen in ay gabadhoodi guriga ka habowday, waxayna Maryan iyada oo aad u faraxsan ku soo jeesatay Cali,kuna tiri, “Walaal waa kuwaa reerkaygi waddada taagan”.\nCali inti uu dhagaysanayay hadalkeedi, Maryanna ay weli hadalki u wado ayaa Khadiijo oo is tiri ku dhawaaw Baskan istaagay halkan idiin dhow, waa intaa oo uu Maryan keenee, ayaa indhaheeda ku dhaceen Maryan oo fadhido kursiga hore ee Baska lana hadlayso darawalka , Marki ay aragtayna waxay cod-dheer reerki intiisi kale ku tiri:“Addeer Axmed, Maryan waa la keenay, waa taa Baska saaran”.\nReer Axmed Liibaan iyo dhallinti xaafada marki ay Khadiijo ku tiri “Maryan waa la keenay” ,waxay kulli soo wada aadeen halki uu Baska taagnaa. Calina ,marki ay Maryan ku tiri “Reerkaygi waa kuwaa waddada taagan” wuxuu dammiyay matoorka gaariga oo uu shidnaa inti uu Maryan u sheegayay in sarta Biixaani la joogo, Cali, marki intaa uu sameeyay ayuu Maryan ka furay iridka hore ee rakaabka baska soo raaco ay ka degaan. Maryan,dhulka ayey baska uga degtay,isagana wuu ka soo daba degay. Waxaana isla markiiba soo gaartay Khadiijo oo iyada ka hor aragtay reerka intiisa kale in Maryan lagu keenay Baskan, debadeedna Waxay Maryan ku bilawday dhunkasho iyo ka wareysi in ay nabad qabto iyo in kale.\nMaryanna ,inta aynan waxba ku dhihin Khadiijo waxaa soo gaaray adeer Axmed ,Sahro iyo dhalinyaradi xaafada, sidoo kale ayey ayagana waxay Maryan ku bilaabeen salaan iyo sidi ay ku soo heshay baskaa keenay. Maryan, iyadaoo aan reerki waxba uga sheegin sidi wax ugu dhaceen ayey dhamaantood ku tiri. “ Intaana idinkaga warramin musiibada i heshay oo haddii aan idinkaga warramo aad dhegaha farta wada gashanaysiin, ka hor waxaan idin barayaa wiilkan oo hadii aanan heli lahayn caawa, aan khatar ku sugnaa” .\nMaryan iyada oo weli hadalki waddo ,reerkana aynan barin Cali ayaa adeer Axmed ku yiri Cali oo taagnaa meel dhexdooda ah, “Wiilkaygi khayr baad sameysay ,ilaaheyna khayr ha ku siiyo ee nooga warran , xaggee ka soo qaaday gabadhan?”.\nCali oo aad ula dhacay sida quraxda badan ,wanaagana uu ku jiro ee uu markiiba ula hadlay Maryan ninki ay ugu sheegtay in uu yahay adeerkeed marki uu gaariga joojiyay keddib,ayaa ugu jawaabay. “ Aamiin, dhamaanteen ilaaheey khayr ha na siiyo, laakin adeer ,aniga ma sameyn wax ka dheeraada inta looga baahan yahay ruux walbo oo la kulmo dhibaatadi haystay Maryan marki aan arkayay caawa. meesha aan ka soo qaadayna sida wax ugu dhaceen iyada ayaa idinkaga warrameyso”.\nKeddib markuu Cali ku yiri adeer Axmed “iyada ayaa idinkaga warameyso sida wax ugu dhaceen” ,ayuu adeer Axmed ku soo jeestay Maryan oo ay garbaha ka taagan yihiin Khadiijo iyo Sahro iyo dhalinyaradi kale.wuxuna ku yirI: “Gabadhaydi sidey wax kuu gaareen ,wiilkansa xaggee kaa soo qaaday”.\nMaryan ,Marki adeer Axmed ku yiri “noo warran gabadhaydi’ ,waxay billawday in ay uga sheegayso ,laga bilaabo habki ay isku gefeen iyada iyo Sahro oo reerka ay Sahro hore ugu sheegtay,sida ay u dageen dulligi gaariga ku qaatay iyo dhibaatadi ay u geysteen iyo ugu danbeyn wiilkaa keenay dhibaatadi uu ka soo gaaray keddib marki ay ku xooreen meel aynan garanayn kuwi gaariga ku soo dagay iyo in uu wiilkan keenay illaa guriga oo aynan isaga ugu jirin dan gaar ah oo aan ahayn Soomaalinimo iyo in la is kaalmeeyo xaaladahan oo kale.,waxayna hadalkeedi ku soo koobtay in ay Cali barto reerka magacyadooda, dhallinta la taaganna ay yihiin dhalinyaradi xaafada la deggan, intaa keddibna reerki iyo dhalinyaradi ayey bartay Cali magaciisa ,una sheegtay wanaaga uu u sameeyay in uunan sahlanayn markaa ka abaal-marintiisa, waayo wuxuu badbaadiyay magacayga gabar-nimo oo khatar ku sugnaa isaga oo aynan ugu jirin dan gaar ah oo uu iga lahaa.\nWaxaana intaa keddib hadalki qabsaday adeer Axmed oo isagana u mahad celiyay wiilkaa gabadhooda bixiyay.Waxaana markuu dhameeyay hadalki mahadnaqa ahaa ee uu ku yiri Cali hadalka ka qabsatay Khadiijo oo iyadana uga mahadnaqday Cali, wanaaga uu sameeyay,kuna tiri marki ay u mahadnaqday ka bacdi ,Cali waad na raaceysaa haddeer oo guriga aan degganahay ayaan ku tusaynaa ,intaa keddibna waxaad ogaataa in aad berri casumaad ku leedahay guriggeena waqtiga qadada, mana doonayno walaal in aad na-tiraa casumaadaas imaan maayo,haddii aad tiraahdana wanaag baad noo sameysay ,xumaana waad nooga tagtay”.\nCalina waa ku adkaatay in uu yiraa, shaqo ayaan leeyahay berri duhurnimadi, oo waa waqtiga ugu fiican in baska looga shaqeeyo magaalada gudaheeda keddib marki ay Khadiijo ku tiri “wanaagga aan kuugu baranay halkiisa ka wad”, sidaas-darteedna waxay ku qasabtay in uu aqbalo casumaadi, maadaamo uu yahay nin wanaagaa jecel sidiisaba, isla markaana ku dadaalo barashada dadka wanaagsan,wuxuuna yiri:“Waan aqbalay casumaadaa berri duhurnimo haddii ilaahey yiraa”.


Ruushka oo Afrika siinayo taageero aan wax shuruud ah ku xirneyn | Radio Baidoa\nGuriga Wararka Maanta Ruushka oo Afrika siinayo taageero aan wax shuruud ah ku xirneyn\nRuushka oo Afrika siinayo taageero aan wax shuruud ah ku xirneyn\nMadaxweynaha Ruushka Vladmir Putin ayaa sheegay waddankiisa inuu qaaradda Afrika u diyaariyey taageero aysan la socon shuruudaha quwadaha reer galbeedka ay ku xiraan.\n“Waxaan arkeynaa sida ay waddamada reer galbeedka ay u cadadiyaan, u handadaan isla-markaana musuqmaasuqa ugu horseedaan dowlado madax bannaan oo qaaradda Afrika ka tirsan,” ayuu Mr Putin oo wareysi siiyey wakaaladda wararka ee TASS xilli uu soo dhow yahay kulanka madaxda Afrika uu la yeelanayo.\n“Waxay u adeegsanayaan qaabab sidan oo kala ah iyaga oo isku dayaya inay ku soo celiyaan raadadkii lumay iyo awooddii ay ku lahaayeen deegaannadoodii hore ee ay horay u guumeysan jireen iyaga oo hadba khiyaanooyin cusub u maleegaya si ay qaaradda Afrika faa’idada ugu badan u hesho.” ayuu sii raaciyey.\nRuushka ayaa martigelinaya 47 hogaamiye oo Afrikaan ah iyada oo kulanka Ruushka iyo madaxda Afrika uu soconaya 23-24 bishan October, kulanka ayaa ka dhacaya magaala xeebeedka Sochi.\nMr Putin waxaa kale oo uu sheegay in xiriirka Afrika uu dalkiisu la leeyahay inuu wax weyn iska baddalay, isaga oo carrabka ku dhuftay iskaashiyada dhinaca militariga oo uu Ruushka wakhti xaadirkan la leeyahay 30 dal oo Afrikaan ah oo uu hubka ka iibiyo.\nRwanda ayaana ka mid ah waddamada xiriirka qotoda dheer la leh Ruushka.\n“Golaha wasiirrada Rwanda ayaa dhawaan muujiyey in Ruushka lala galo heshiis sare looga qaadayo tamarta Niyuukilarka ” isla markaasna si nabadgelyo ah loo isticmaalaya”, ayuu qoray wargeyska East Africa.\nTeknooloojiyaddaasi oo la sheegay in loo adeegsanayo beeraha, wax soo saarka tamarta iyo ilaalinta deegaanka, ayuu


C/raxmaan Faroole oo eedeyn kulul u jeediyay beesha caalamkaHiiraan | Hiiraan Net | Wararka somalia | Somali news | Warar, Quraan iyo Tafsiir.Hiiraan | Hiiraan Net |\nC/raxmaan Faroole oo eedeyn kulul u jeediyay beesha caalamka\nby wadani | Friday, Jan 29, 2016\nGaroowe : HN :–Madaxweynihii hore ee dowlad gobolleedka Puntland C/raxmaan Sheekh Max’ed Faroole, ayaa ka soo hor-jeestay heshiiskii lagu go’aamiyay nooca doorasho ee Soomaaliya ka dhici doonta 2016, isagoo ku taageeray mowqifka Puntland ku diiday go’aankii ka soo baxay shirkii Madasha wada tashiga Qaran ee lagu soo gaba gabeeyay magaalada Muqdisho.\nIsaga oo wariyayaasha kula hadlayay Garoowe ayuu ka sheekeeyay qaabkii looga baxay KMG-nimada, qorshayaashii la dejiyay sanadkii 2012, isagoo xusay in 2016 ay aheyd in dalka ka dhacdo doorasho qof iyo cod ah, Xildhibaanadana lagu soo xuli qaab deegaan.\nWaxaa uu ku tilmaamay madaxweynaha Soomaaliya in uu ku tuntay dastuurka, isla markaana ka baxay balantii, dhaartii uu maray uu hareer maray, sida uu yiri.\nWaxaa uu sidoo kale dhaliilay fara gelinta Beesha Caalamka ku hayaan arrimaha Soomaaliya, gaar ahaan wada hadalada geeddi socodka siyaasada iyo doorashada 2016, isagoo ugu baaqay inay faraha kala baxaan ama si cad u maamulaan Soomaaliya sida uu yiri.\nShirkii Madasha wada tashiga Qaranka ayaa go’aanadii ka soo baxay waxaa ka mid ah in Xildhibaanada Baarlamaanka lagu soo xulo nidaamka 4.5, halka Aqalka sare lagu soo xulo qaab deegaan ama ka yimaadaan Maamul goboleedyada, waxaana Puntland iyo Somaliland ka imaanayaa min 11 xubnood, halka maamulada kale ay min 8 xubnood ka yimaadaan.


Khadadka Xawaaraha Xawaaraha Sare ee Karabük, Doolow ka yimid Çankırı, Sleepers ka Sivas | RayHaber | raillynews\nHomeTURKEYGobolka Central Anatolia06 AnkaraKhadadka Xawaaraha Xawaaraha Sare ee Karabük, Doolow ka yimid Çankırı, Sleepers ka Sivas\n10 / 01 / 2020 06 Ankara, 18 Cankiri, 58 Sivas, Gobolka Central Anatolia, tareenka, GUUD, Tareenka dhakhso ah, Headline, TURKEY\ntareenka xawaaraha sare ku socdaa wuxuu xiirayaa maqashoodu gadhka madow\nWasiirka Gaadiidka iyo Kaabayaasha Mehmet Cahit Turhan, ayaa sheegay in 2023 kiiloomitir oo khadka tareenka cusub la dhameystiri doono iyada oo la raacayo yoolalka 5.509 ee dalkeena sidaas darteedna dhererka khadka tareenka uu gaari doono 17.525 kiiloomitir. Isagoo tilmaamay in sicirka qaran ee wadooyinka tareenka ay sii kordhayaan maalinba maalinta ka dambeysa, Wasiirka Turhan wuxuu yiri: "Waxaan bilownay inaan soo saarno tareenka xawaaraha sare ee heerarka gudaha ee KARDEMİR AŞ. Ilaa maanta, waxaan dhisnay 770 kun oo tan oo tareenno leh tas-hiilaad guri waxaanan ku isticmaalnay jidkeenna soonka iyo midka caadiga ah. KARDEMİR AŞ, waxaan bilownay inaan dhisno xarunteenna si aan u soo saarno tareenno adag. Waxaan sidoo kale helnaa natiijooyinka daraasadaha. ”\nMehmet Cahit Turhan, Wasiirka Gaadiidka iyo Kaabayaasha, ayaa kaqeybgaley “Gawaarida Bilaashka ah, Dalxiiska Bilaa-Horta ah, barnaamijka Barrier-Free Life dün oo lagu qabtay xarunta tareenka ee Ankara shalay. Hadalkiisa, Turhan wuxuu ku sheegay in tan iyo maalintii ugu horreysay ee dowlad ahaan, ay ku dhaqmayaan xaqiiqda ah in kaabayaasha gaadiidka ay yihiin waxyaabaha ugu aasaasi ah ee horumariya isla markaana beddelaya dhammaan meelaha lagu nool yahay iyo inay ku maalgeliyeen in ka badan 17 milyan lira xagga gaadiidka iyo helitaanka kaabayaasha dhaqaalaha mudada 767,5 sano ee ay xafiiska hayeen.\nIsagoo sheegay in tareenka tareenka dalkeena uu ka biloowday dhismaha wadada 'mzmir-Aydın' sanadkii 1856, iyo ilaa 3 kun oo kilomitir oo tareenka ah ayaa la dhisay wacyigelinta tareenka ee la bilaabay xiligii Hogaamiyaha Weyn ee Mustafa Kemal Atatürk, Wasiirka Turhan ayaa yiri, hatırlat Sidaas darteed, wadada tareenka ayaa lasaaray nidaamku xitaa ma difaaci karin, qaybta rakaabka ee rakaabka 1950 boqolkiiba, ilaa 2 boqolkiiba xamuulka, sidaa darteed waxaa soo baxay nidaam gaadiid oo ku saleysan wadada. Ma beddeli karno wixii la soo dhaafay, laakiin waxay gacanteena ugu jirtay inaan tirtirno raadadkii hore isla markaana aan dhisno mustaqbalkeenna. Ogaantaan, waxaan ku hoos gaarnay hoggaankayaga Madaxweynaha Recep Tayyip Erdoğan. Waxaan u tixgelinay waddooyinkayaga tareenka inay yihiin mid ka mid ah tallaabooyinka ugu muhiimsan ee loo qaaday ilbaxnimada iyadoo la adeegsanayo tiknolojiyaddeeda bay'ad xasaasi ah iyo faa'iidooyinka dhaqaale "\nIsagoo hoosta ka xariiqay in jidadka tareenka, oo loo qorsheeyay inay albaabka xidhaan muddo, ay u rogeen siyaasad dowladeed 2003, waxay dejiyeen bartilmaameedyo 2023 waxayna bilaabeen hanaan ay horumarinada aasaasiga ahi ka dhacayaan tareennada. Turkey ayaa si joogta ah hirgeliyey mashaariic inaad ku soo guurto mustaqbalka. Turkey oo kulmay YHT-8 ee dunida, u kacay inuu booska uu ka dal la isticmaalayo 6 technology YHT ee Europe. Waxaan furnay khadadka Ankara-Konya 2011 iyo khadadka Ankara-Istanbul iyo Konya-Istanbul sanadkii 2014. Waxaan sare u qaadnay raaxada, xawaaraha iyo adeega safarka casriga ah ee aan bilownay inta udhaxeysa YHTs iyo Ankara-Eskişehir sanadki 2009 ilaa 7 boqolkiiba dadka 40 degmo iyo wadamo. Waxaan hubinay in muwaadiniinteenu qabsadaan tareenka ay seegtay 60-kii sano ee la soo dhaafay Tareenka Xawaaraha Sare. Wadooyinkeenna tareenka, sida sanadihii ugu horreeyay ee Jamhuuriyadda, waxay bilaabeen inay ku noolaadaan sannadihii dahabiga ahaa. Ka sokow khadadka adeegga loo furay, waxaan dardargelinay howlaha laynka ee 'YHT' oo u dhexeeya Ankara-Sivas iyo Ankara-İzmir. Waxaan hadda ka shaqeyneynaa dhismaha 1.889 kiiloomitir oo jidad tareen xawaare sare leh. ” "Waxaan samaynay 770 kun oo tan oo tareen leh tas-hiilaadka guryaha waxaanan ku isticmaalnay khadkayaga iyo soonka caadiga ah"\nWaxay qaaday talaabooyin aad u muhiim u ah abuurista ah warshadaha tareenka qaranka iyo waddada ku socoto ee Turkey ayaa Wasiirka Turhan sheegay in ay ka koobnaan warshadaha rail qoyska, "Travers iyo qaybood ah, waxaan loo hubiyo in goobaha wax soo saarka kurdurularak qaybta gudaha soo saaray loo baahan yahay by qaybaha superstructure tareenka. Annaga oo leh Warshadda Speedankırı High Speed Train Scissors Factory (VADEMSAŞ) iyo Warshadda Sivas Casri Travers casriga ah, waxaan ku siinnay dhammaan noocyada maqasyada iyo gacmo-gashiyaasha la taaban karo ee loo adeegsado xargahayaga xarumaha guryaha. Waxaan bilownay inaan soo saarno tareenka xawaaraha sare ee heerarka guriga ee KARDEMİR AŞ. Ilaa maanta, waxaan dhisnay 770 kun oo tan oo tareenno leh tas-hiilaad guri waxaanan ku isticmaalnay jidkeenna soonka iyo midka caadiga ah. KARDEMİR AŞ, waxaan bilownay inaan dhisno xarunteenna si aan u soo saarno tareenno adag. Waxaan sidoo kale helnaa natiijooyinka daraasadaha ..\n“5.509 kiiloomitir oo qadka tareenka cusub ayaa la dhameystiri doonaa”\nWasiir Turhan ayaa xusay in muhiimada koowaad ee Wasaaradda Gaadiidka iyo Kaabayaasha ay tahay in la hubiyo in dhammaan muwaaddiniintu si siman uga wada faa'iideystaan adeegyada. 2023 kiiloomitir oo tareenka ayaa la gaari doonaa, ayuu yidhi.\nKontroolada Guud ee Doolow waxaa laga sameeyay Howlaha Tareenka ee Zonguldak-Karabük…\nOgeysiiska Qandaraaska: Cabbirida Qeybaha Gaarka ah iyo Jidadka Tareenka Dooxada,…\nKu dhawaaqida qandaraaslaha: Ankara-Eskişehir-Çankırı-Çatalağzı-Kayseri-Karabük\nQalabka Tareenka Cankiri-karabük-zonguldak waxaa lagu furay mashiin baraf ah.\nOgeysiiska Qaanuunka: Dayactirka iyo Dayactirka Doofaarka ee loo yaqaan 'H.T', Başkentray iyo Marmaray Hat\nRail.One sahay u soo jiidashada line Jarmalka HS\nActoryankırı Mashiinka Dhaca Xawaaraha Sare ee Xawaaraha Sare\nKhadka Ankara İzmir YHT ayaa shaqeeya\nKhadadka Ankara Sivas YHT ayaa shaqeeya\nsoo saarista hurdo la taaban karo\ntareenka xawaare sare\nTareenka Xawaaraha Sare ee Qaranka\nSivas Waqtiga Hurdada Casriga ah\ntareenka ugu horeysay ee Turkey\niyada oo loo marayo\nWarshadaha Wadada Tareenka Qaranka\nGawaarida Tareenka ee Xawaaraha Sare ee Guriga\ntareenka xawaaraha sare ee guriga\nHurdada Sare Tareenka Xawaaraha Sare ee Guriga


Madaxweynaha JSL oo Daahfuray Qorshaha wax ka qabashada Sicir bararka – WARSOOR\nHargeysa – (warsoor) – Madaxwayanaha Jamhuuriyadda Somaliland Mudane Axmed Maxamed Silaanyo ayaa furay shirwayne lagaga tashanayo sidii kor loogu qaadi lahaa siyaasada dawladda ee ku saabsan ganacsiga gaarka loo leeyahay,shirwaynahani oo ay soo qaban qaabisay wasaarada Ganacsiga iyo Maalgashiga Smaliland waxa kasoo qayb galay ganacsatada waaweyn, guddomiyaha rugta ganacsiga Somaliland,qaar ka mida hay’adaha caalamiga ah iyo xubno ka tirsan golaha Wasiirdda.\nMadaxwayanha Jamhuuriyadda Somaliland Mudane Axmed Maxamed Silaanyo oo halkaasi khudbad ka jeediyay ayaa waxa uu yidhi “Xukuumadaydu si buuxda ayay uga war haysaa kaalinta ganacsiga gaarka loo leeyahay waxaana ay si fiican uga shaqaysaa xuquuqda ganacsatada iyo qaabkii loo abuuri lahaa deegaan xasiloon oo lagu ilaalinayo shuruuc iyo qorshe istiraatajiyadeed oo kor loogu qaadayo ganacsiga, ujeedadayadu waa in aanu dhiiri galino ganacsiyada gaarka loo leeyahay si loogu guulaysto horumar dhaqaale oo waara iyo koboc ganacsi.\nHalkan ka daawo shirkan shirkadda:


Imaaraadka Oo Taageeraya Dhismaha Tubooyin Saliidda Qaada Oo Isku Xira Itoobiya Iyo Eritrea – Goobjoog News\nImaaraadka Oo Taageeraya Dhismaha Tubooyin Saliidda Qaada Oo Isku Xira Itoobiya Iyo Eritrea\nItoobiya iyo Imaaraadka ayaa go’aansaday in ay sameeyaan baaritaan lagu dhisayo Laymanka dhuumaha Saliidda qaada kaasi oo isku xiri doona dekadda Casab ee Eritrea iyo Caasimadda Itoobiya ee Adis Ababa.\nArrinkan ayaa yimid intii uu socday kulan ay shalay Adis Ababa ay ku yeesheen Ra’iisulwasaaraha Itoobiya Dr Abiy Axmed iyo Wasiiru dowladaha Iskaashiga Caalamiga ah ee dowladda Imaaraadka Carabta Reem Al Hashimi sida ay sheegtay Idaacadda Fana ee laga leeyahay dalka Itoobiya.\nKulanka ayaa lagu gorfeeyay waddooyinkii lagu fulin lahaa heshiisyada Maalgashi ee u dhaxeeya labada dal, kuwaasi oo ka mid ah horumarinta dhismayaasha waaweyn iyo goobaha lagu nasto, sidoo kale waxaa ay ku heshiiyeen labada dal in la sameeyo baaritaan lagu dhisayo Laymanka dhuumaha Saliidda qaada kuwaasi oo isku xiraya dekadda Casab iyo Itoobiya.\nAl Hashimi oo wareysi siisay Idaacadda Fana ee Itoobiya ayaa hoosta ka xariiqday in Imaaraadka uu ku dadaalayo in uu ka faa’ideysto Fursadaha Maalgashi ee ay heysato Itoobiya.\nWaxaa ayna tiri “Heshiiskii nabadgelyo ee lagaaray una dhaxeeyay Itoobiya iyo Eritrea waxaa uu u yahay Imaaraadka Fursad Maalgashi oo Wanaagsan taasi oo uu ka helay Itoobiya.\n9,July, 2018-da waxaa ay ku kala saxiixdeen Asmar Madaxweynaha Eritrea Isaias Afwerki iyo Ra’iisulwasaaraha Itoobiya Dr Abiy Axmed Heshiis Nabadgelyo iyo Mid Saaxiibtinimo ee ka dhaxeeya labada dal, kaasi oo lagu dhameynayay dagaalka labada dhinac.\nEritrea ayaa Madaxbanaanida ka qaadatay Itoobiya sanadkii 1993 kadib dagaal socday muddo ku dhow 30 Sano.\nSomaliland Oo La Wareegtay Maamulka Haamaha Shidaalka Ee Berbera\nIsku Socodka Dadweynaha Iyo Gaadiidka Ee B/weyne Oo Dib u Bilowday


Tani waa sida iska -caabbinta cusub ee iPhone 13 u dhacdo oo u naxdo | Wararka IPhone\nWaxaan hore uga dignay bilowgii (kahor intaadan sii wadin inaad aragto maqaalkan) in sawirradu ay xasaasi u noqon karaan qaar badan oo idinka mid ah, laakiin sinaba uma aha fiidiyowyadan loo abuuray inay si hagar la'aan ah u jebiyaan moodooyinka cusub ee iPhone 13. Waa fiidiyowyo na tusaya adkaanta iyaga iyo si aan awoodno indhaheenna ku hubso iska caabbinta naxdinta iyo dhibcaha shilka ah.\nXaaladdan oo kale, fiidiyaha ugu horreeya ee aan wadaagi doonno ayaa sidoo kale ku daraya isbarbardhig xagga iska -caabbinta u dhexeeya iPhone 13 iyo Samsung Galaxy S21. Shaki la'aan waxay yihiin fiidiyowyo ka baxsan jabinta iPhone ama Samsung kaliya sababta oo ah waxaa loogu talagalay in lagu muujiyo iska caabbinta dhabta ah ee aaladahaan cusub.\nTan koowaad waa Fiidiyowga PhoneBuff taas oo ay isbarbar dhigaan iska caabbinta dhibicda u dhexeysa iPhone -ka cusub iyo Samsung Galaxy S13 Ultra:\nIyo in la dhammeeyo fiidiyowga kale ee youtuber-ka caanka ah EveryThingApplePro:\nWaa inaan taas garwaaqsanno labada fiidiyowba waxay u noqon karaan kuwa xanuunsan kuwa isticmaala Apple iyo SamsungKuwani waa aalado qiimahoodu sarreeyo wayna xanuunaysaa in la arko sida ay u jabaan dhicitaan si cad u sababay. Dhinaca kale, runtii waa wax xiiso leh in lagu arko fiidiyowyadan iska caabin ay taleefannada cusub ee Apple yeelan karaan. Tani waa wax lagu muujiyey in badan oo xoogga la saaray dhacdadii bandhigga iyo ka dib daawashada fiidiyowyada waxay umuuqataa inay aad u adkaysi badan yihiin.\nHadda oo aan daawaneyno fiidiyowyadan, the tijaabooyinka adkaysiga ee taxanaha Apple Watch 7, kaas oo ay Apple sidoo kale aad ugu faantay soo bandhigistiisa. Waa inaad aragtaa fiidiyowyadan haddii mid ka mid ah YouTuber uu daabaco.\nWadada buuxda ee maqaalka: Wararka IPhone » Terminalka IPhone » iPhone 13 » Tani waa sida iska -caabbinta cusub ee iPhone 13 u dhacdo oo u naxdo\nFalanqaynta iPhone 13 Pro Max: maxaa iska beddelay taleefanka cusub ee Apple


DAAH-FURKA XAFIISKA URURKA SONYO EE QAARADDA YURUB IYO XAFLADII MAGAALADA LONDON | Salaan Media\nHome Wararka DAAH-FURKA XAFIISKA URURKA SONYO EE QAARADDA YURUB IYO XAFLADII MAGAALADA LONDON\nDAAH-FURKA XAFIISKA URURKA SONYO EE QAARADDA YURUB IYO XAFLADII MAGAALADA LONDON\nXaflad ay isugu yimaadeen dhaliyaro,Aqoonyahano iyo bahda saxaafadda ayaa xalayto kulan isugu yimid lagu daah-furaayey xafiiska ururka Dhalinayradda Somaliland SONYO ee qaaradda Yurub.\nMadaxda ururka SONYO ee Qaaradda Yurub\nDaah-furka xafiiska ururka dhalinyaradda Somaliland ee SONYO oo xafiis cusub ka furtay dalkan Ingiriiska ayaa xalayto xafladii lagu furaayey ka dhacday Hotelka Blue Ocean ee galbeedka magaallada London,\nXafladan oo ay kasoo qaybgaleen dhalinyaro lagu soo casumay xafladan daah-furka ururka dhalinyaradda Somaliland ee Sonyo. Xaflada ururka lagu furaayey waxa ka hadlay dad aad u fara badan oo isugu jirey dhalinayradii lagu soo casumay iyo qaar ka mid ah saxaafadda madaxbanaan iyo martisharaf kale oo farabadan.Waxay dhamaantood soo jeediyeen muhiimada ururkan Sonyo uu u leeyahay bulshada reer Somaliland ee dalkan degan iyaga oo soo dhaweeyey xafiiskan cusub ee dalkan Ingiriiska laga furay,\nWaxa kale oo ay cadeeyeey sida uu ururka Sonyo uga qayb qaatay doorashadii degaanka ee dalka ka dhacday iyo had iyo jeer horumarka dalka intaba,Waxa ay sheegeen in ururkan Sonyo ay ku midoobeen dhalinyaro reer Somaliland ah oo aqoonyahan ah,loona baahan yahay in la tageero dhinacwalba.\nWaxa kale oo hadalo aad u qiimo badan kasoo jeediyey dhalinyaro fara badan oo kulanka kasoo qaybgalay oo soo jeediyey hadalo wax ku oola aadna loogu riyaaqay.\nWaxa ugu danbeyntii hadalo kasoo jeediyey ku saabsan tariikhda ururka iyo ujeedada loo asaassay madaxda ama gudida loo magacaabay qaarada Yurub oo ay kala yihiin.\nGudoomiyaha Sonyo ee qaaradda Yurub Muddane Ismaaciil Saalix Yasiin, Wakiilka Ururka Sonyo ee London Xuseen M Liibaax, Agaasimaha Sonyo ee UK Xuseen Cumar Yare.\nDaawo videowgan..guidida ururka Sonyo ee la magacaabay iyo hadaladii ay soo jeediyeen.


Ruth-1 - Kitaabka Quduuska Ah - Axdigii Hore\n/ Kitaabka Quduuska Ah - Somali /\nCutub: 1 2 3 4\nRUUD - Cutub 1\n1Waagii xaakinnadu wax xukumi jireen abaar baa dalkii ka dhacday. Markaasaa nin Beytlaxam Yahuudah ka tegey, oo wuxuu qariib ahaan u degay waddankii Moo'aab, isagii iyo naagtiisii, iyo labadiisii wiilba.\n2 Oo ninkaas magiciisu wuxuu ahaa Eliimeleg, naagtiisana waxaa la odhan jiray Nimco, labadiisa wiil magacyadooduna waxay ahaayeen Maxloon iyo Kilyoon, oo qoladooduna waxay ahayd reer Efraad oo Beytlaxam Yahuudah ka yimid. Oo waxay soo galeen waddankii Moo'aab, oo halkaasay iska degeen.\n3 Markaasaa waxaa dhintay Eliimeleg oo ahaa Nimco ninkeedii, oo waxaa hadhay iyadii iyo labadeedii wiil.\n4 Oo iyana waxay naago ka guursadeen dumarkii reer Moo'aab; oo naagahoodii mid magaceedii waxaa la odhan jiray Corfah, tan kale magaceeduna wuxuu ahaa Ruud; oo waxay halkaas degganaayeen intii toban sannadood ku dhow.\n5 Oo haddana Maxloon iyo Kilyoon labadiiba way dhinteen; oo naagtii waxaa ka dhintay labadeedii carruur ahayd iyo ninkeedii.\n6 Markaasay kacday iyadoo wadata labadii gabdhood ee ay soddohda u ahayd inay ka noqoto waddankii Moo'aab; waayo, waxay waddankii Moo'aab ku maqashay in Rabbigu dadkiisii soo booqday oo uu cunto siiyey.\n7 Oo markaasay meeshii ay joogtay ka tagtay, oo labadii gabdhood oo ay soddohda u ahaydna way la socdeen; oo jidkay qaadeen inay ku noqdaan dalkii reer Yahuudah.\n8 Markaasaa Nimco waxay ku tidhi labadii gabdhood ee ay soddohda u ahayd, Taga oo middiin kastaaba ha ku noqoto gurigii hooyadeed; oo Rabbigu si raxmad leh ha idiin yeelo taasoo ah sidii aad ula macaamilooteen kuwii dhintay iyo anigaba.\n9 Rabbigu middiin kastaba nasasho ha ku siiyo guriga ninkeeda. Oo markaasay iyagii dhunkatay; oo iyana codkoodii bay kor u qaadeen oo ooyeen.\n10 Oo waxay iyadii ku yidhaahdeen, Maya, laakiinse adigaannu kula noqonaynaa xaggii dadkaaga.\n11 Markaasay Nimco waxay tidhi, Iska noqda, gabdhahaygiiyow, bal maxaad ii raacaysaan? Ma wiilal kalaa uurkayga ku hadhay oo niman idiin noqonaya?\n12 Iska noqda, gabdhahaygiiyow, oo iska taga, waayo, waan ka gaboobay inaan nin guursado. Haddii aan odhan lahaa, Weli rajaan qabaa, iyo haddii xataa aan caawa nin guursado, ee haddana wiilal dhalo,\n13 haddaba ma waxaad sugaysaan ilaa ay ka koraan? Oo ma sidaas baad isaga daynaysaan inaad niman guursataan? Gabdhahaygiiyow, maya, waayo, taasaan aad uga xumaanayaa idinka aawadiin, waayo, waxaa igu soo baxday gacanta Rabbiga.\n14 Markaasay codkoodii kor u qaadeen oo haddana way ooyeen; Corfahna soddohdeed bay dhunkatay; Ruudse way ku soo dhegtay.\n15 Oo Nimco waxay ku tidhi, Bal eeg, dumaashidaa waxay ku noqotay dadkeedii iyo ilaaheedii; haddaba adna dumaashidaa daba gal.\n16 Kolkaasaa Ruud waxay ku tidhi, Ha iga baryin inaan kaa tago, oo aan kaa noqdo, oo aanan ku raacin; maxaa yeelay, meeshii aad tagtid waan tegi doonaa; meeshaad degtidna waan degi doonaa, dadkaaguna wuxuu noqon doonaa dadkayga, Ilaahaaguna wuxuu noqon doonaa Ilaahayga.\n17 Meeshaad ku dhimatid ayaan ku dhiman doonaa, oo halkaasaa laygu aasi doonaa. Rabbigu sidaas ha igu sameeyo iyo ka sii badanba, haddii aniga iyo adiga, dhimasho mooyaane, wax kaleto ina kala kexeeyaan.\n18 Oo Nimco, markay aragtay inay aad iyo aad ugu adkaysatay inay raacdo ayay hadalkii ka daysay.\n19 Sidaas daraaddeed labadoodiiba way israaceen ilaa ay yimaadeen Beytlaxam. Oo markay Beytlaxam yimaadeen, magaaladii oo dhammu waa ku soo ururtay, oo dumarkiina waxay yidhaahdeen, Tanu ma Nimco baa?\n20 Oo iyana waxay iyagii ku tidhi, Ha iigu yeedhina Nimco, laakiinse waxaad iigu yeedhaan Maara; waayo, Qaadirku wuxuu iila macaamilooday si qadhaadh.\n21 Anigoo buuxaan tegey, oo Rabbigu wuxuu i soo celiyey anigoo madhan. Haddaba maxaad iigu yeedhaysaan Nimco? Maxaa yeelay, Rabbigu waa igu marag furay, oo Qaadirku waa i dhibay.\n22 Sidaasay Nimco iyo Ruud tii reer Moo'aab ee ay soddohda u ahaydba u noqdeen, oo waxay ka soo laabteen waddankii Moo'aab oo Beytlaxam yimaadeen markay goosashada shaciirku bilaabatay.


Race 3 kadib: Salman Khan, Anil Kapoor, Bobby Deol maxaa u diyaarsan ama ku mashquuli doonaan – Filimside.net\nRace 3 kadib: Salman Khan, Anil Kapoor, Bobby Deol maxaa u diyaarsan ama ku mashquuli doonaan\nJune 26, 2018 Zakarie Abdi\nTaariikhda: June 26, 2018\nFilimka Race 3 wuxuu noqday mashruuc guuleestay balse heerkii aan laga fileyn gaarin madaama sheekadiisa aad u liidato dhaliil xoogana loo soo jeediyay qaabka la isugu daba riday.\nHaddaba hogaamiyaasha Race 3 iyo mashaariicda kale oo ay ku mashquuli doonaan ayaa lasoo bandhigay madaama mid walbo horey kaga sii socon doono fashiilkii Race 3:\nSalman Khan: 52-jirkan waa Superstar-ka Bollywood-ka ugu mashquulka badan mana u hakan doono fashilkii Race 3 madaama ku dhawaad lix mashruuc oo kala duwan u diyaarsan yihiin.\nFilimka Bharat ayuu dhawaan duubis ku bilaabi doonaa waxaana la daawan doonaa Eid 2019, kadib waxaa u xigi doono Dabangg 3 oo uu duubis ku bilaabayo, Kick 2 ayaa sii xigi soono sidoo kale Sohail Khan filimkiisa Sherkhan iyo Directoro Sanjay Leela Bhansali filimkiisa xiga uu sameyn doono, ugu dambeyntiina Director Remo D’Souza filimkiisa Dancing Dad uu horey u saxiixday.\nAnil Kapoor: 61-jirkan maba duqoobo mana ka caajiso hawlihiisa waxaa 3 Aug u diyaarsan filimka Fanne Khan oo ay Aishwarya Rai Bachchan isla jilayaan, kadib waxaa bisha October ee isla sanadkan usoo bixi doono filimka Ek Ladki Toh Aisa Laga oo ay gabadhiisa Sonam isla jilayaan sidoo kalena 1 Dec 2018 waxaa u diyaarsan filimka shactirada badan ee la isugu yimid Total Dhamaal, kadibna wuxuu ka hawl gali doonaa Director Abhinav Bindra filimkiisa.\nBobby Deol: wuu soo laabtay xidigaan haatan mashquul xoogan ayuu dhexda kaga jiraa Race 3 kadib taxanayaal kale oo caan ah ayuu kasoo muuqan doonaa sida Yamla Pagla Deewana Phir Se oo la daawanayo 15 Aug iyo Housefull 4 oo uu dhawaan ka hawl gali doono lana daawan doono Diwali 2019 sidoo kalena Salman Khan ayaa filim Action mada daalo dhameestiran leh Prabhu Deva Director ka yahay u qarash gareyn doono.\nJacqueline Fernandez: xidigtaan laga daba dhacay Race 3 kadib waxay ku mashquuli doontaa xayeysiin u sameynta filimka Drive oo ay isla jilayaan Sushant Singh Rajput oo la daawan doono 7 Sep 2018, kadibna Salman Khan ayay la sameyn doontaa filimada Kick 2 iyo Dancing dad.\nWaxaa Aqrisay 695


Man United Oo Guul Ay Qalantay Ka Gaadhay Brighton, Bruno Fernandes Oo Wacdaro Dhigay & Red Devils Oo Soo Yaraysay Dhibcaha Kaalinta 4-aad. – Kooxda.com\nHomePremier LeagueMan United Oo Guul Ay Qalantay Ka Gaadhay Brighton, Bruno Fernandes Oo Wacdaro Dhigay & Red Devils Oo Soo Yaraysay Dhibcaha Kaalinta 4-aad.\nMan United Oo Guul Ay Qalantay Ka Gaadhay Brighton, Bruno Fernandes Oo Wacdaro Dhigay & Red Devils Oo Soo Yaraysay Dhibcaha Kaalinta 4-aad.\nKooxda Man United ayaa guul dhinac kaliya ahayd oo ay u qalmeen ka gaadhay kooxda Brighton kulan ka tirsanaa premier League iyaga oo cadaadiska sii saaray kooxda chelsea ee kaalinta 4-aad ku jirta.\nRed Devils ayaa kulanka ku bilaabatay si maamul leh iyaga oo kubada si fiican uga haystay kooxda Brighton kuwaas oo aan soo bandhigin qaab ciyaareedkii laga filayay.\nXiddiga khadka dhexe ee Bruno Fernandes oo ahaa xiddiga garoonka ayaa bilaabay in uu kubado gaa-gaaban ka daba saaro daafacyada kooxda Brighton laakiin waxa ka hor istaagay xiddigaha kooxda Brighton.\n10-kii daqiiqo ee ugu horaysay Man United ayaa kubad haysashada gaadhiisay 73% iyaga oo Brighton u diiday in ay ciyaaraan kubado rogaal celis ah oo ay ku halis galiyaan Goolkeeda.\nDaqiiqadii 16-aad ayay Man United dhalisay goolka 1-aad ee ciyaarta iyaga oo uu si qurux badan ugu dhaliyay xiddiga Mason Greenwood kaas oo hogaanka u dhiibay kooxdiisa kana dhigay ciyaarta 1/0\nKooxda Man United ayaa sii waday maamulista ciyaarta iyo sidoo kale samaynta fursadaha ay ku doonayso in ay goolasha ku sii dheeraysato.\nKadib dadaalka badan iyo fursado fiican oo ay sameeyeen Man United ayaa daqiiqadii 29-aad dhalisay goolka 2-aad ee ciyaarta iyaga oo uu u dhaliyay xiddiga Bruno Fernandes kaas oo ciyaarta ka dhigay 2/0.\nKadib goolkaas Mna United ayaa u muuqatay kuwo hoos u dhimay dadaalkii kubad haysashada iyaga oo qaadayay weeraro rogaal celis ah waliba Brighton u ogolaaday in ay haysato kubada inkasta oo ay wali ka kubad haysasho badnaayeen.\nWaxa sidaas ku dhamaatay Qaybtii hore ee ciyaarta oo ay Man United soo bandhigtay qaab ciyaareed cajiib ah una awood sheegatay kooxda Brighton kuwaas oo aan si fiican u ciyaarin.\nQaybtii dambe ayay Man United ku bilaabatay si xamaasad leh iyaga oo qaadayay weeraro halis ah oo ay ku doonayeen goolal kale.\nDaqiiqadii 50-aad ayay man United sii dheeraystatay hogaanka ciyaarta iyaga oo uu gool u dhaliyay xiddiga Bruno Fernandes kaas oo sidaas ku dhaliyay goolkiisii 2-aad ee ciyaarta.\nQaybtii dambe kooxda Brighton ayaa u muuqatay kuwo ka halis badan sidii qaybtii hore iyaga oo samaynayay fursado cajiib ah laakiin waxa ka maqnayd dhamaystirka iyaga oo kubada dhaafin waayay Goolhaye De Gea.\nDhanka kale Man United ayaa heshay fursado halis ah oo ay ugu weynaayeen fursadihii Daniel James iyo waliba xiddiga khadka dhexe ee Scott McTominay.\nWaxa sidaas ku dhamaatay ciyaarta oo ay Man United gaadhay guul ay u qalantay mar kalena ku muujisay awoodeeda ay ugu soo bixi karto champions League xilli ciyaareedka dambe.


Siyaasad aan isla xisaabtan laheyn waa siyaasad qasaartey- Olole Golaha Degaanka ee Oslo 2019-2023 – Goobjoog News\nWaa xaqiiq in xaaladda reer Oslo aysan ahayn sidii ay ahayd 8dii sano ee la soo dhaafay. Horumar muuqda oo la taaban karo baa laga gaaray, haddey noqoto dhanka waxbarashada, siyaasadda, ganacsiga iyo ka dhex muuqashada bulshada. Horumarkaa waxaan aaminsannahay in uu labo jibaarmi karo haddii carqaladaha yar yar ee naga hortaagan horumar kaamil ah wax laga qabto. Sida fahanxumida ka jirta nidaamka dalka oo dhaawac ku noqotay dhawridda xuquuqda muwaaddin iyo sida bulsho ahaan loo kala daadsan yahay. Xallinta labadaa dhib baa ah labo carqalad oo isku xiran, oo wadajirnimo u baahan xallinteeda. Mid haddaad wax ka qabato, kan kale ayey saameyn ku yeelaneysaa.\nWaxyaalaha sahli kara xallinta dhibkaa waxaa ka mid noqon kara, markii laysla xisaabtamo. Haddii anigoo musharrax ah, isbeddel doon ah aad igu caawiso codkaaga, oo Soomaalinnimo, walaaltinnimo iyo aqoon igu siisid, balse aadan hadhow igula xisaabtamin codkaaga, noo suurta geli meyso in aan ku wada guuleysanno isbeddel doonkii aan ku hammiyeyney. Balse markaad igula xisaabtanto codkaaga wuxuu anna ii noqon hubkeyga, adna wuxuu kuu noqon difaacaaga.\nCod raadsade iyo cod bixiye waa labo isbeddel doon oo isu baahan. Aana kala maarmin. Midna xooggii buu ku fadhiyaa. Midna tooshkii buu hayaa. Labadaa awood markey is fahmaan, waa marka keliya ee loo dhawaan karo xallinta dhibka naga hortaagan horumarka aan ka mudan nahay bulshadan na marti gelisey.\nIsla xisaabtan la`aan horseed xumo ayey leedahay, waana siyaasad qasaartay. Wakhtigu waa in uu noqdaa meel laga xirfad qaato. Xilliga doorashadana waa marka keliya ee tirada iyo tayada ay bulsho leedahay qiimaheed muuqan karto.\nW/Q: Ubax Cabdullaahi Adam


Daawo yaabka: Wasiir ka tirsan S.land ” Shirka London Nama Quseeyo, Somalia Cunaqabataynta yaan La qaadin, Hadii dhaqaale soo baxo Somali ayaan nahay | Entertainment and News Site\nHome » News » Daawo yaabka: Wasiir ka tirsan S.land ” Shirka London Nama Quseeyo, Somalia Cunaqabataynta yaan La qaadin, Hadii dhaqaale soo baxo Somali ayaan nahay\nDaawo yaabka: Wasiir ka tirsan S.land ” Shirka London Nama Quseeyo, Somalia Cunaqabataynta yaan La qaadin, Hadii dhaqaale soo baxo Somali ayaan nahay\ndaajis.com:- Wasiirka Arrimaha Dibadda Somaliland Dr Sacad Cali Shire oo wareysi siiyay Idaacada BBC ayaa ayaa Marka Hore wuxuu sheegay Inaanu Qusayn Shirka Looga hadlayo Arimaha Soomaaliya ee lagu Qabanayo magaalada London.\nHadana Isagoo hadalkiisa sii wata ayaa wuxuu codsaday inaan Shirka London Cunaqabataynta Hubka Looga Qaadin Soomaaliya, Hada Xasuuso waa Midkii uu dhahay Arimaheedu Nama Quseeyaan !\nSidoo kale waxaa uu ka hadlay qorshaha dhismaha ciidamada Soomaaliya, isagoo walaac ka muujiyay in xilligan ciidamo laga qoro Qaybo kamid ah gobolada Waqooyi, Sida Buuhoodle oo uu xusay in gacanta ugu jirin maamulkooda.\nUgu Danbayntii ayaa Sacad Wuxuu ku sheegay inay Soomaali yihiin, oo Hadii Dhaqaalle kasoo baxo Shirka ay Qaybtooda Rabaan wixii lagu Helay magaca Soomaaliya. !\nShirka London ayaa lagu wadaa inuu furmo 11-ka bishan, iyadoo shirkan ay ka qeyb galayaan in ka badan 40 dowladood iyo ururo caalami ah.\nPosted by Bulsha Arrimaha Bulshada, Published at 01:45 and have


SomaliTalk.com » Xaflad lagu taageerayo Joojinta Qaadka oo lagu qabtay magaalada Leicester, UK\nXaflad lagu taageerayo Joojinta Qaadka oo lagu qabtay magaalada Leicester, UK\nDaabaco | Print | Faafin: SomaliTalk.com: Friday, April 25, 2014 // Jawaabaha waa la xiray\nKulan aad iyo aad u ballaaran oo si heer sare ah loo soo agaasimay laguna taageerayey joojinta qaadka ayaa maanta oo Khamiis aheyd 24.04.2014 lagu qabtay magaalada Leicester. Kulnkaas waxaa si wadajir ah usoo wada qaban qaabiyey dhammaan jaaliyadda reer Leicester oo aan kala harin. Waxaa kaloo kulankaas lagu soo casumay halyeeyga aalaaba u ololeeya joojinta qaadka Abuukar cawaale.\nUgu horeyn kulankaas waxa lagu furay kalimado waacdi iyo Allaah ka cabsi ah oo uu soo jeediyey Shiikh Ismaaciil oo ka mid ah culimada magaalada. Waxaa isaguna kalimad ku saabsaneyd habmaamuuska iyo habsami u socodka barnaamijka ka soo jeediyey Cabdixakiim Jaamac jooje oo isagu ahaa isuduwaha goobta uu shirku ka dhacayey. Waxaa isaguna kulanka xiriiriye ka ahaa Cabdishakuur Tarax. Kalimadi furiitaanka waxaa qaatay isagoo ku hadlayey magaca gudiigii qabanqaabada Dr Cabdirishiid Takar kana hadlay ujeedada kulnakan iyo kaalinta ay magaaladu ka qaadaneyso taageerada joojinta Qaadka. Waxaa goob joog ka ahaa shirka oo kalimado kasoo jeediyey mas’uuliyiin ka kala socday hay’adaha caafimaadka ee ingiriiska NHS iyo Booliska magaalada Leicester.\nKadib waxa hadalkii la siiyey Abuukar Cawaale oo la wada sugayey runtii si tifatirana uga hadlay barnaamijka joojinta qaadka iyo marxaladihii kala duwanaa ee uu soo maray. Run ahaantii Abuukar Cawaale wuxuu madasha kasoo jeediyey warbixin dhameystiran oo aad looga maqsuuday. Waxaa kaloo ay dadku weydiiyeen abuukar su’aalo la xiriira qaabka uu ololihiisa u shaqeey iyadoo aad looga bogsaday. Kadib waxaa hadalkii la siiyey Shiikh Cabdalla oo ka mid ah culimada magaalada isagoo halkaas ka soo jeediyay kalimad uu ku taageerayo barnaamijka. Isla markaasna waxa uu Shiikh Cabdalle isagoo matalaya Jaaliyadda Soomaalida Leicester uu halkaas ku gudoonsiiyay Abuukar Cawaale Bilad sharaf ay soo diyaariyeen guddigii qabanqaabada barnaamijka iyagoo ku hadlaya magaca jaaliyadda Leicester.\nWaxaa kaloo kalimad bogaadin ah goobta kasoo jeediyey Suldaan Cabdiraxmaan Aadan Dude oo ka mid ah odayasha dhaqanka ee ku nool magaalada Leicester.\nUgu danbeyntii waxaa xafladda soo gunaanaday oo soo xiray Abdikeygf Bashiir Faarax oo isagu ahaa gudoomiyihii guddiga qabanqaabada xafladda.\nWaxaa mahad gaar ah goobta looga soo jeediyey guddigii barnaamijkan isku soo dubariday iyo gabdhihii iyagu naga caawiyey qabsoomidda xafladda sida Dr Cabdirishaiid Takar,Siciid Warey, Cabdishakuur |Tarax, Cabdiraxmaan Shiine, Maxamed Saalax, Nuuradiin Ciise, Shukri Siciid Daahir, Iimaan,Aamino Ibraahim, Maxamed Cartan oo isagu dhanka kaamerada naga caawiyey iyo Cabdixakiim Jaamac Jooje\nWaxaa kaloo mahad gaar ah goobta looga soo jeediyey dhammaan masaajidyada Soomaalida ee magaalada Leicester sidii ay uga qeyb qaateen qabsoomida iyo suurtogalnimada barnaamijka.\nWaxaan mar labaad iyo mar saddexaadba aan u mahadcelinaynaa Mudane Abuukar cawaale iyo sidii uu nooga ajiibay in uu xafladana nagala qeyb qaato. Sidoo kale bahda Somali Channel iyo kaalinta ay xafladda ka qaadatay.\nGuddigii qabanqaabada xafladda.


> Resource > Android > Sidee inuu ka soo kabsado tirtiray Pictures ka LG kalsoonaanta\nSidee ayaan u soo kaban karto, PIC tirtiray telefoonka LG kalsoonaanta?\nWaxaan ula kac ahayn tirtiray oo dhan PIC telefoonka (oo dhan waa la badbaadiyey on card SD aan), waa waxaa si kastaba waxaan soo kaban karto, iyaga?\nwaxaan leedahay telefoonka LG kalsoonaanta 4G, raadineysa inay ka soo kabsadaan aan warbaahinta video iyo PIC waxaan tirtiray. Fadlan caawi\nHaddii dhammaan videos iyo sawiro aad ku badbaadi doonno kaadhka SD ah, waxaa jira fursad fiican inaad dib dhan ka heli kartaa. Si taasi ay u inkastoo shaqeeyaan, fadlan hubi in jirin files cusub ah ayaa lagu badbaadiyey galay kaarka, sida qabsaday sawiro cusub ama videos iyo iyaga badbaadiya ku yaal. Kuwa files tirtiray lagu overwritten laga yaabaa in ay files cusub.\nSi aad u soo kabsado photos lumay ama la tirtiro ka LG kalsoonaanta, waxaad u baahan tahay caawimaad ah ee LG kalsoonaanta qalab kabashada sawir. Halkan waa talo: Wondershare Photo Recovery , ama Wondershare Photo Recovery for Mac.\nLabada kabashada software sawir yihiin kuwo waxtar leh oo xirfad leh. Waxaad soo kaban karto oo dhan photos lumay, video iyo files audio ka telefoonada LG kalsoonaanta la socdaan barnaamijyada, iyadoo aan loo eegayn aad laga badiyay, tirtirto ama iyaga qaab sababtoo ah MIS-shaqayn, awood failure, iwm Waxaad si fudud u soo kaban karto, iyaga oo ku 3 tallaabo.\nDownload version maxkamad free of this LG kalsoonaanta software kabashada sawirka hadda. Dooro version saxda ah ee computer.\nTalaabooyinka ee soo kabsaday sawirada tirtiray ama lumay LG kalsoonaanta\nStep1. Connect aad LG kalsoonaanta in PC, abuurtaan barnaamijka oo "Start" kabashada sawir.\nStep2. Dooro telefoonka LG kalsoonaanta, iyo waxay ka iskaan files tirtiray ama laga badiyay.\nStep3. Falanqeynta Kulanka Xiisaha Leh sawirada tirtiray ka LG kalsoonaanta iyo soo ka mid ah.\nFiiro gaar ah: Ha badbaadin xogta soo kabsaday aad LG kalsoonaanta ama kaadhka xusuusta. Waxaad u baahan tahay in ay doortaan meel kale u badbaadin.


Dhammaan gabdhaha indhaha ee madow ee guriga, Samee qaylada qaarkood (soo saaro) - NYE Countdown for Djs, Vjs, Nightclubs 2019\nSKU: DJ DROP 100 - # 46 Category: DJ Drops\nDhammaan gabdhaha indhaha ee madow ee guriga jooga, Samee qaylada qaarkood (soo saar)\nDhammaan dib-u-dhiska dhismaha ... waxaan heli karaa Hell-Yeah! (soo saaray)\nIsku qas karee garaacana garaaca kuleylka (soo saar)\nMudanayaal iyo marwooyin. Ha ilaawin inaad bixiso saxaradaada barta! Waxay wali haystaan kaarka deynta. (soo saaray)


DHAGEYSO:Gudiga doorashada Galmudug oo hal maalin ku kordhiyay mudada isdiiwaangalinta | Star FM\nHome Wararka Soomaaliya DHAGEYSO:Gudiga doorashada Galmudug oo hal maalin ku kordhiyay mudada isdiiwaangalinta\nDHAGEYSO:Gudiga doorashada Galmudug oo hal maalin ku kordhiyay mudada isdiiwaangalinta\nGuddiga Doorashada maamul Goboleedka Soomaaliyeed ee Galmudug ayaa hal maalin oo dheeri ah ku daray mudada la isku diiwaangelinayo 5-ta kursi oo horey loo shaaciyey in dhawaan dhuusamareeb lagu dooranayo, iyadoo is Diiwaangelinta ku egtahay 23-ka November oo bari ku beegan.\nIlaa iyo hadda 5-ta kursi ee doorashadoodu dhaceyso ayaa waxaa iska diiwaangeliyey 14 musharax oo qaarkood kursta horay ugu fadhiyay iyo kuwo ku cusub Siyaasadda.\nWaxaana sidoo kale Magaalada Dhuusamareeb Maanta tababar loogu soo xiray qaar kamid ah ergada dooraneysa Xildhibaannada Golaha Shacabka gaar ahaan kursiga HOP#026 oo ay u sharaan yihiin xubno uu kamid yahay Yuusuf Geelle Ugaas oo iska soo casilay kursigii aqalka sare ee bishii sideedaad loo doortay.\nDhanka kale Madaxweynaha maamulka Galmudug Axmed Cabdi Kaariye (Qoor Qoor) ayaa maanta magaalada dhuusamareeb ka daahfuray Shir weynaha Amniga maamulkaasi.\nShirka oo ay kasoo qeyb galeen qaar ka mid ah golaha Wasiirada oo ay ugu horreyso Wasaaradda Amniga, dhamaan saraakiisha ciidamada Qalabka sida, Gudoomiyaha maxkamada sare iyo gudoomiyaha Baarlamaanka Galmudug ayaa amaanka deegaanada Galmudug looga hadlay.\nShirkaan ayaa socon doona muddo 2 maalmood ah waxaana diiradda lagu saari doona amniga guud ee Galmudug, amniga doorashooyinka iyo arrimaha garsoorka iyo cadaaladda.\nMadaxweynaha Galmudug Axmed Cabdi Kaariye (Qoor Qoor) ayaa uga mahad celiya saraakiisha Ciidamada kala duwan & AMISOM sida ay u gutaan waajibaadkooda Shaqo ee ka saaran amniga degaannada maamulkaasi.\nUgu dambeyn Madaxweynaha Galmudug ayaa sheegay in dhamaan Hay’adaha Garsoorka ee degaannada Galmudug ay si wanaagsan u Shaqeeyaan, wuxuuna ka dalbaday inay dar dar geliyaan howlaha ay u hayaan Bulshada.\nWasiiru dowlaha amaniga Galmudug ayaa sheegay in ujeedada shirkaani tahay sugida amaanka doorashada iyo wadashaqaynta hay’adaha amaanka sidoo kale Madaxweynaha Galmudug ayaa sheegay inaysan jiri wax ka muhiimsan amniga, wuxuuna qiray in falal amni darro ay ka dhacaan Galmudug,balse muhiimadu ay tahay in wax laga qabto dambi kasta oo ka dhaca deegaanada maamulkaas, isagoo u kala qaaday in dambiyada ay yihiin kuwo laga hortagi karo iyo kuwo laga daba tagi karo.\nKulankaan looga hadlayo Amniga Galmudug oo ka furmay Magaalada Dhuusamareeb ayaa kusoo aadaya xilli degaano ka tirsan Galmudug ay ka dhacaan falal amni darro oo qaarkood ay fuliyaan Al-Shabaab iyo Colaad beeleedyo ku soo lalaabtay.\nPrevious articleDHAGEYSO:Haweenay ninkeedii ku dishay magaalada Qardho\nNext articleQurba joogta Itoobiya oo canbaareeyay siyaasadda arrimaha dibadda ee Maraykanku dalkoodu ku wajahayo


Maxaa looga hadlay kulankii Mursal iyo Axmed Madoobe? - Caasimada Online\nHome Warar Maxaa looga hadlay kulankii Mursal iyo Axmed Madoobe?\nMaxaa looga hadlay kulankii Mursal iyo Axmed Madoobe?\nMuqdisho (Caasimada Online) – Guddoomiyaha golaha shacabka ee baarlamaanka Soomaaliya, Maxamed Mursal Sheekh Cabdiraxmaan ayaa kulan la qaatay madaxweynaha maamulka Jubbaland, Axmed Madoobe.\nKulankaasi oo ka dhacay hoyga uu Mursal ka degan yahay magaalada Muqdisho, ayaa waxa looga hadlay arrimaha badan oo la xiriira arrimaha doorashooyinka dalka.\nSida ay ogaatay Caasimada Online, kulankaasi ayaa waxa diirada lagu saaray xaalada siyaasadeed ee dalka iyo sidii uu baarlamaanku u meel-marin lahaa heshiiskii doorashada ee lagu gaaray Villa Somalia.\nKulankaasi ayaa sidoo kale waxay labada mas’uul kaga wada-hadleen marxalada kala guurka iyo ka wada-shaqeynta sidii looga dhabeyn lahaa doorasho loo dhan yahay.\nMursal ayaa ugu dambeyntiina uga mahad celiyay Axmed Madoobe, doorkii uu ka qaatay geedi socodka dowladnimada iyo ka qeyb-galida shirkii heshiiska kama dambeyska ah looga gaaray arrimaha doorashooyinka.\nKulankan ayaa qeyb ka ah kulamo uu maalmihii u dambeeyay magaalada Muqdisho uu ka waday madaxweynaha Jubbaland, isagoona shalay la kulmay ra’iisal wasaaraha cusub ee dalka.\nAxmed Madoobe iyo madaxda maamulada kale ee dalka ayaa weli ku sugan magaalada Muqdisho, kuwaasi oo waday olole ay ku rabeen ‘in la meel-mariyo heshiiskii dhawaan lagu gaaray Villa Somalia’.


Shir looga hadlayay horumarinta Soomaalida Finland kunool oo la soo geba gebeeyey | Somali National Television - sntv.so\nHome WARARKA MAANTA Shir looga hadlayay horumarinta Soomaalida Finland kunool oo la soo geba gebeeyey\nShir looga hadlayay horumarinta Soomaalida Finland kunool oo la soo geba gebeeyey\nMagaalada Turku ee dalka Finland ayaa lagu soo gaba-gabeeyay shir looga hadlayay fursadaha ay dadka Somaaliyeed uhaystaan iney ganacsi ka sameystaan dalkan, waxaana kasoo qeyb galay xubno katirsan dowladda Finland, jaaliyaddaha Soomaalida dalkan Finland iyo qurbajoog kale oo ka yimid dalalka kale ee Yurub.\nBarnaamijkan oo loogu magac daray Iska Waran ayaa soconayay muddo labo maalin ah, waxaana lagu soo bandhigayay arrimo ay ka mid yihiin qaabka ay Soomaalidu ula qabsatay nolosha Finland, gaar ahaan dhanka shaqadda iyo waxbarashada.\nSidoo kale Intii uu socday shirkan waxaa lagu soo bandhigay tirada bulshadda Soomaaliyeed ee ku nool Finland,kuwaasi oo isugu jira kuwa dalkan qaxooti ahaan kusoo galay iyo kuwa ku dhashay.\nC/Shakuur Cali oo ah qaban-qaabiyaha Shirkan iyo guddoomiyaha jaaliyadda Soomaaliyeed ee magaaladda Turku Sagal Maxamuud Cali ayaa si isku mid ah rajo ugu muujiyay in shirkan uu faa’ido weyn ukeeni doono dadka Soomaaliyeed ee dalka Finland ku nool.\n“Runtii Soomaalida faa’ido weyn ayaa ugu jirta arrintani,hadii ay ahaan lahayd dhinacyada waxbarashada,ganacsiga iyo horumarka,waxaan dhiiro gelinaynaa in xoojinta barnaamijkan”, Ayay si isku mid ah u dheheen mas’uuliyiintani.\nPrevious articleWarmurtiyeed laga soo saaray heshiis ay wada saxiixdeen Dowladah Soomaaliya iyo Jabuuti\nNext articleBooliska Mareykanka oo toogtay Muwaadin Soomaaliyeed.


Shiinaha Custom Bistooladda bac soosaarayaasha, shirkado, Warshad - Xigasho - Dongguan Zhihao Boorsada Warshadaha Co., Ltd.\nHoyga > Bacda qoriga Bacda qoriga > Bacda rasaasta\nBaastoorka garabka garabka ee xeelada leh Ku habboon baastooladaha, bistooladaha iyo dib u soo noqoshada.Wuxuu hayaa bastoolad iyo saddex majalladood.Bagaalka majaladda laba-geesoodka ah wuxuu hayaa laba majalladood oo waaweyn.\n1. Soo bandhigida alaabada boorsada kombiyuutarka dumarka\nGarabka bastoolad xeeladeed oo xeeladaysan.\nKu habboon bastoolado, bastoolado iyo dib u soo noqosho.\nWaxay haysaa bastoolad iyo saddex majallad.\nBacda majaladda laba-geesoodka ah waxay haysaa laba majalladood oo waaweyn.\nBoorso joornaal ah oo ku xigta holster-ka ayaa hanan kara joornaal yar ama toosh.\nNaqshadeynta Universal waxay ku habboon tahay noocyo kala duwan oo cabirka qoryaha gacmeed.\nDhismaha nylon waara, biyuhu ma galaan.\nLabada dhinacba waxay noqon karaan koox xun, waxaa si adag loogu hagaajin karaa booska ku habboon ee holster.\nXiritaanka Velcro waxay xaqiijineysaa amniga ugu badan.\nKuwa haya iyo boorsooyinka joornaalka waa la is weydaarsan karaa.\nWaa doorashada ugu habboon ee militariga, sharci fulinta, ugaarsadayaasha, isdifaaca qoyska, iwm.\nMidab: madow / cagaar / cagaar / CP / ACU / jungle Camoufalge.\nMiisaanka: 0.3 KG.\nCabbirka hayaha: 190x 110 x 50mm.\nBaaxadda joornaalka joornaalka ah: 130 x 110mm.\n2. Xuduudaha sheyga boorsada kumbuyuutarka ee Mudanayaal (qeexitaanno)\n210 d dhar Oxford\nWaxaa ku jira 15.6 inji oo ka hooseeya cabbirka kombiyuutarada wax lagu qoro, kiniiniyada\n3. Kala soocidda iyo astaamaha qoryaha fudud\nMarka loo eego sheyga isticmaalka, baastooladaha waxaa loo qaybin karaa bastoolado militari, bastoolado booliis iyo bistoolado isboorti Sida ku xusan isticmaalkooda, waxaa loo qeybin karaa bistoolado isdifaac ah, bastoolado dagaal (bistoolado awood badan leh iyo bistoolado weerar) (oo ay ku jiraan bastoolado aamusan iyo bastoolado qarsoodi ah oo kala duwan); Marka loo eego qaab-dhismeedka waxaa loo qaybin karaa bastoolado otomaatig ah, dib-u-celin iyo bistoolado hawo ah (sida bastoolado isboorti).\nMarka loo barbardhigo qoryaha kale, astaamaha ugu waaweyn ee qoryaha gacanku waa:\n(1) cuf yar, mug yar, oo ay ka buuxaan xabbado bastoolad wadarta guud: bistoolad militari guud ahaan waa qiyaastii 1kg, bastoolad boolis qiyaastii 800g, way fududahay in la qaado.\n(2) Foostada ayaa gaaban, jaangooyada ayaa inta badan udhaxeysa 7.62 iyo 11.43mm. Qaar ka mid ah qalabka wax lagu nadiifiyo ayaa la isticmaalaa, laakiin badankoodu waa 9mm jibaaran, taas oo ku habboon in la dilo bartilmaameedyada nolosha ee meelaha dhow.\n(3) quudinta joornaalka, awooda isticmaalka joornaalka qoriga waa mid weyn, inta badan 6 ~ 12 wareeg, qaar ilaa 20 wareeg ah; Revolvers waxay leeyihiin awood yar oo ah 5 ilaa 6 wareeg.\n(4) Badankood waxay adeegsadaan dabka nus-otomaatiga ah (hal xabbo), laakiin waxaa jira dhowr qori gacmeed (sida bistooladaha weerarada) waxay adeegsadaan dabka otomaatiga ah (toogashada joogtada ah) Kan hore wuxuu leeyahay heerka dagaalka 30 ~ 40 wareeg / min, halka tan dambe waxay leedahay xaddiga dagaal ee 120 wareeg / min.\n(5) Qaab dhismeed fudud, hawlgal habboon, fududahay in waxsoosaar ballaaran la sameeyo, qiimo jaban.\nKhasaaraha uu leeyahay bistoolada ayaa ah in kala duwanaanta wax ku oolka ahi ay gaaban tahay, guud ahaan qiyaastii 50m, halka qiyaasta wax ku oolka ah ee bistoolada weerarada ah ay dheer tahay, laakiin aan ka badnayn 150m. way liidataa, awoodda dabku uma fiicna sida qoriga hoose, sidaa darteed si ballaaran looma isticmaalin.\n5. Xirxirida iyo rarida bacaha bistoolada\n(2) Xajmiga cabbirka ee caadiga ah: 41cm X 30cm X 15cm, waxaan u habeyn karnaa cabbirka baakadka iyadoo loo eegayo baahiyahaaga, si loo badbaadiyo xamuulka adiga.\n(3) faahfaahinta xirxirida: 43cm X 33m X 45cm.10PCS / box.Carton wax: K = K 5 lakab oo warqad jiingado qaro weyn leh.\n(8) Haddii loo baahdo, waxaan qaabeyn doonnaa habka xirxirashada boorsadan kuleejka ah iyadoo loo eegayo shuruudahaaga.\n(9) Hadaad ubaahantahay shaybaarka shandadan boorsada ah, waxaan dooran doonaa inaan kuugu soo dirno diyaarad.\n(1) Waxaan si adag u xakamayn doonnaa tayada badeecadaha oo waxaan kuugu soo gudbin doonaa adiga oo leh qiime 100% u qalma.\n(2) Waxaan sameyn doonaa wax kasta oo macquul ah si aan kuu keydinno kharashyada adiga kugu baxa.\n(3) Sanduuqa boostadayada shirkadu waa mid si joogto ah waxtar u leh, oo shaqaalaha xirfadlayaasha ah ee adeega macaamiisha, waad qori kartaa si aad ula tashato oo aad uga dacwooto wakhti kasta.\n(4) Waxaan kugula socodsiin doonaa horumarka wax soo saar ee alaabooyinka amarka waqtiga lagu jiro inta lagu gudajiro howsha wax soo saarka, si aad si dhaqso leh ku ogaan karto xaalada amarka.\n(6) Iibinta shaybaarka kadib. Haddii nooca ugu horreeya loo baahan yahay in wax laga beddelo, waxaan wax ka beddelaynaa shaybaarrada sida ku cad faahfaahinta wax ka beddelka, iyo dhammaan hannaanka soo saarista qaybtii labaad ee shaybaarka waa gebi ahaanba lacag la'aan.\nQ2: Maxay yihiin shuruudahaaga bixinta?\nS4: oraah noocee ah ayaad aqbashaa Immisa maalmood ayaa lagu jiraa mudada oraahda?\nQ5. Imisa maalmood ayaa ah waqtiga hogaaminta wax soo saarkaaga tijaabada ah? Ma bixisaa shaybaar? Ma bilaashbaa mise waa siyaado?\nQ6. Mudo intee le'eg ayay kugu qaadan doontaa inaad la xiriirto oo aad jawaab celiso?\nQ8: Waa maxay awooddaada wax soo saar badan?\nS9: Ma leedahay amarka ugu yar?\nCalaamadaha kulul: Boorsada bistooladda, Shiinaha, soosaarayaasha, alaab-qeybiyeyaasha, warshad, habeysan, qiimaha, oraahda, keydka


Dowlada Soomaaliya oo amartay in la xiro Dugsiyada lagu barto Qur'aanka - Jowhar Somali Leader\nHome Somali Dowlada Soomaaliya oo amartay in la xiro Dugsiyada lagu barto Qur’aanka\nWasaaradda Awqaafta iyo Arrimaha Diinta Xukuumadda Federaalka Soomaaliya iyo Culimada Soomaaliyeed ayaa go’aamiyay in la xiro goobaha barashada Diinta,dugsiyada iyo Mowlacyada,islamarkaana dadweynaha kula taliyay in guryohooda ay ku cibaadaystaan,si looga taxadaro faafitaanka Covid-19.\nWasiirka Wasaaradda Wasaaradda Awqaafta & Arrimaha Diinta Xukuumadda Soomaaliya Sheekh Nuur Maxamed Xasan ayaa sheegay in la xirayo Dugsiyada lagu barto Qur’aanka Kariimka si looga hortago Cudurka COVID 19.\n“Laga bilaabo maalinta berri oo ah Talaado 31/03/2020 waxaan si’ rasmi ah u xirnay Dugsiyada Barashada Qur’aanka & xarumaha Barashada Diinta muddo (2) laba todobaad ah, maadaama caruurtu ay yihiin kuwa ugu nugul qaadidda caabuqa covid19,”ayuu yiri Wasiirka Owqaafta iyo Arrimaha Diinta.\nDowlada Soomaaliya ayaa waxaa hore ay u amartay in la xiro goobaha waxbarashada sida dugsiyada iyo jaamacadaha,waxaana la hakiyay duulimaadyada dalka gudihiisa iyo dibadiisaba.


Safiirka Soomaaliya ee Turkiga iyo guddiga rugta ganacsiga Soomaaliyeed oo shir ka wada qeyb-galayHiiraan | Hiiraan Net | Wararka somalia | Somali news | Warar, Quraan iyo Tafsiir.Hiiraan | Hiiraan Net |\nSafiirka Soomaaliya ee Turkiga iyo guddiga rugta ganacsiga Soomaaliyeed oo shir ka wada qeyb-galay\nMuqdisho : HN :–Guddoomiyaha rugta ganacsiga iyo warshadaha Soomaaliyeed Max’uud Cabdikariin Gabeyre oo uu wehliyo agaasimaha Rugta Ganaciga Cabdi Abshir Dhoore, isla markaana booqasho rasmi ah ku jooga dalka Turkiga ayaa waxa ay booqdeen xarunta Warshadaha Dalkaasi, halkaasi oo uu ku soo dhoweeyay Xoghayaha guud ee Rugta Warshadaha Dalka Mr Yavuz,\nWafdig ayaa waxaa booqashadooda Xarunta Warshadaha Dalka Turkiga ku weheliyey Danjiraha Soomaaliya u fadhiya Dalka Tukiga Danjire Cabbdullaahi Maxamed Cali [Sanbaloolshe ] iyo Madaxa Xafiiska Ganacsiga ee Safaarada Yuusuf Axmed Xasan (Jeego)\nDanjiraha Soomaaliya ee wadanka Tukiga iyo wafdiga ka socday Rugta Ganacsiga waxay ay sidoo kale ka qaybgaleen kulan sanadle ah oo ay soo qaban qaabisey Rugta Warshadaha wadanka Turkiga.\nWasiirka Ganacsiga iyo Canshuuraha dalka Turkiga ayaa waxa uu kasoo qeyb galey kulnka asagoo si heersare ah u qaabilay wafdiga ka socdey Soomaaliya.\nSidoo kale kulanka ayaa wax aka soo qeyb galey guddoomiyaha rugta warshadaha dalka Turkey Nuraddin Ozdabir,iyadoo lagu marti qaadey dhaman Safaaradaha degan Magaalada Ankara iyo ganacsato waaweyn oo magac kuleh wadanka Turkiga,\nUjeedka kulanka ayaa ahaa sidii sare loogu qaadi lahaa xiriirka wadanka Turkiga uu la leeyahay wadamada soo korayo oo ay Soomaaliya ka midtahay.\nSafiirka soomaliya u fadhiya wadanka Tukiga iyo Wafdiga Soomaaliya ka socday ee uu hogaminayey Guddoomiyaha Rugta Ganacsiga waxa ay si isku mid ah uga mahad celiyeen mus’uuliyiintii Turkiga ahaa ee ka soo qeyb galay kulanka, sida Wasiirka Ganacsiga iyo canshuuraha dalk Turkiga.\nMadaxa xafiiskaa Ganacsiga Safaaradda Soomaaliya ee Turkiga Yuusuf Axmed Xasan ayaa waxaa uu sheegey in ay howshaan tahay howl balaaran,oo fursad u ah Ganacsatada Soomaaliya, isagoo balan qaadey in uu ku dadali doono sidii labada wadan ganacsigooda loo xoojin lahaa.\nSafiirka Soomaaliya ee wadanka Turkiga Danjire Cabdullaahi Maxamed Cali ayaa dowladda Turkiga uga mahadceliyay taageerada iyo xiriirka ay Soomaaliya u fidiyeen xilli loo baahna, waxaana uu intaa ku daray in dhankiisa uu soo xoojin doono xiriirka labada dal.


Madaxweyne ku xigeen Cameey oo si rasmi ah u furay Koobka Gobolada Puntland +Sawiro – SBC\nMadaxweyne ku xigeen Cameey oo si rasmi ah u furay Koobka Gobolada Puntland +Sawiro\nPosted by Webmaster on Juun 10, 2014 Comments\nGelinkii dambe ee maanta waxaa ka furmay garoonka kubadda cagta Mira awaare ee magaalada Groowe caasimada Puntland Koobka kubada cagta gobolada Puntland kaas oo ay ka qeyb galayaan dhamaan xulalka gobolada ay ka kooban tahay Puntland.\nMasuuliyiin uu ugu horeeyo Madaxweyne ku xigeenka Puntland Eng C.xakiin Cumar Cameey, Wasiiro iyo maamulka gobolka iyo kan degmada Garowe, Dadweyne farabadan iyo saxafiyiin ayaa ku sugnaa Garoonka kubada Cagta Mira awaare xiligii uu furmayay Koobkan.\nMadaxweyne ku xigeen Cameey ayaa si rasmi ah u furay Koobka gobolada Puntland isagoo halkaas ka soo jeediyay Khudbad taabaneysa Koob ciyaareedkan gobolada Puntland isagoo u hambalyeeyay wasaarada Ciyaaraha sida ay u soo qaban qaabisay Koobkan xiisaha badan.\nWaxaa lagu furay ciyaartii ugu horeysayna ay dhexmartay xulalka gobolka Nugaal oo difaacaneysa sanadkan Horyaalka Puntland iyo xulka gobolka Heylaan, iyagoo soo bandhigay ciyaar aad u xiisa badan weerar iyo weerar celisna laheyd.\nDadweynihii daawanayay ciyaartan oo aad ula dhacay ayaa waxa ay u kala muujinayeen taageero kala duwan labada dhinac ee ay kubadu dhex tiilay.\ngaba gabadii ciyaarta waxa ay ku soo afmeertay Gool iyo Gool bar bar dhac iyadoo labada xul ay isku barbar dheceen .\nCiyaarahan oo ah kuwo siweyn looga sugayay Puntland oo dhan ayaa waxa isha ku haya dadweynaha ku dhaqan gobolada Puntland iyagoo gobol walba uu isha ku hayo natiijada ay keenaan xulkiisa u matalaya koobka .


Shariifka: Waxaana ka xunahay in la soo adeegsado ciidamadii aan dhisnay | Dhacdo\nShariifka: Waxaana ka xunahay in la soo adeegsado ciidamadii aan dhisnay\nGolaha Midowga Musharaxiinta ayaa maanta kulan looga hadlayay rabshadihii ka dhacay Magaalada Muqdisho ku yeeshay Hotel Jazeera ee Magaalada Muqdisho.\nShariif Sheekh Axmed, Gudoomiyaha Golaha Midowga Musharaxiinta oo Warbaahinta la hadlay geba-gabadii kulankaasi ayaa sheegay inay ka xun yihiin tallaabada ay Dowladda Federaalka ku weerartay Xubnaha Midowga Musharaxiinta, xilli ay bannaanbax nabadeed uga qaybgalayeen magaalada.\nSidoo kale waxaa uu walaac ku muujiyay in dowladdu ay awood ciidan u adeegsato, dad si nabadgelyo leh bannaanbax ugu muujinayay dareenkooda, isagoona uga tacsiyadeeyay dadkii ku waxyeeloobay weerarka lagu qaaday bannaanbaxii ay Xubnaha Midowga Musharaxiinta qaarkood horkacayeen.\nShariif Sheekh Axmed ayaa Madaxweyne Maxamed Cabdullaahi Farmaajo ku dhaliilay in uu u adeegsaday ciidankii ay shalay iyagu dhiseen, welibana iyagoo sida uu yiri u hagar baxay.\nShariif Sheekh Axmed ayaana xusay in loo baahan yahay in la ilaaliyo xorriyadda hadalka iyo dowladnimada dalka.\n“Ciidanka shalay markaan dhiseynay, waan u hagar baxnay, waxaana aad uga xunahay in la soo adeegsado ciidamadii aan dhisnay, waxaa muhiim ah in la ilaaliyo xorriyada hadalka iyo dowladnimada.” Ayuu yiri Shariif Sheekh Axmed, Madaxweynihii hore ee Somaliya.\nDowladda Federaalka ayaa lagu dhaliilay inay siyaasadeysay bannaanbaxii Midowga Musharaxiinta, iyadoo Wasiirka Amniga, Xasan Xundubey Jimcaale uu Arbacadii sheegay inaanan la ogoleyn wax bannaanbax ah, xilligan adag ee dalka uu ku soo laba kacleeyay xanuunka COVID-19.\nHase yeeshee Ra’iisal Wasaare Maxamed Xuseen Rooble ayaa Jimcihii sheegay in sababta bannaanbax looga hortagay ay tahay, iyadoo ilaalo hubeysani wateen Xubnaha Midowga Musharaxiinta.


Duqa Muqdisho oo Wasaaradda Caafimaadka ku Tilmaamay Xaasid Maseyrsan – Goobjoog News\nDuqa Muqdisho oo Wasaaradda Caafimaadka ku Tilmaamay Xaasid Maseyrsan\nCabdiraxmaan Yariisow, duqa Muqdisho iyo guddoomiyaha gobolka Banaadir oo ka jawaabayey buug caafimaad oo ay soo saaratay wasaaradda caafimaadka ayaa ku tilmaamay mid ay ma muuqato maseyr iyo xaasidnimo. Mr. Yariisow oo arrinkaas ka hadlaya ayaa yiri\n”Waa nasiibdaro in Wasaarada Caafimaadka DFS ay ka maseyrto Maamulka G/Banaadir oo ay si xaasidnimo u dhaqanto. Duqa Muqdisho oo sii-hadlaya waxaa uu yiri\n“Weligeedba Caafimaadka Aasaasiga iyo Buuga Caafimaadka waa mas’uuliyada G/Banaadir iyo dhammaan dhaqangelinta howlaha Caafimaadka, halka Wasaaradu ay mas’uul ka tahay Siyaasada heer Qaran ee Caafimaadka Dhammaan gobolada”.\nWasaaradda caafimaadka xukuumadda federaalka ah ee Soomaaliya ayaa maanta goor sii horeysay Soo saartay war saxaafadeed ay ku sheegeyso iney dhameystirka buug caafimaad, oo qalabkii iyo shaqaalihii ay diyaarisay, Arrintan oo u cuntami weysay gobolka Banaadi.


Iowa Hawkeyes Leather Secretary Wallet\nCash in. This Iowa Hawkeyes secretary wallet will build your NCAA fan cachet. Featuring a brushed metal logo emblem that'll be money in the bank for every die-hard fan.\n7" x 3.35"


Guddiga Doorashada Guddoomiyaha cusub ee Baarlamaanka Puntland oo la magacaabay & xilliga Doorashada.. | Goobjooge.net: Somali News, Somalia news Analysis.\nGuddiga Doorashada Guddoomiyaha cusub ee Baarlamaanka Puntland oo la magacaabay & xilliga Doorashada..\nGuddoomiye ku-xigeenka Baarlamaanka Puntland Cabdicasiis Cabdullaahi Cismaan\nKadib markii Mooshin degdeg ah xilka looga qaaday saaka Guddoomiyihii Baarlamaanka maamulka Puntland C/xakiim Maxamed Axmed (Dhoobo-Daareed) ayaa goor dhoweyd lagu dhawaaqay Guddi ka shaqeyn doona Doorashada Guddoomiyaha cusub ee Baarlamaanka Puntland.\nGuddoomiye ku-xigeenka Baarlamaanka Puntland oo sheegay inuu xilka sii hayo Cabdicasiis Cabdullaahi Cismaan ayaa magacaabay guddi ka kooban 7 xildhibaan oo qabanqaabinaya Doorashada guddoomiyaha cusub ee golaha Wakiilada Puntland, iyadoo la siiyey waqti kooban oo doorashadaasi ku dhacdo.\nWuxuu shaaciyey in Doorashada guddoomiyaha cusub ay dhici doonto 14-ka bishan November oo ku beegan Khamiista soo socota, iyadoo kulanka xildhibaannada Baarlamaanka Puntland uu maanta ahaa mid xil ka qaadis ah oo kaliya.\nPrevious articleGuddoomiyihii Baarlamaanka Puntland oo xilkii laga qaaday (Sidee u dhacay Mooshinkii degdega ahaa..?)\nNext articleGudoomiyaha Baarlamanka Puntland oo Sharci darro & Xaaraan ku tilmaamay Qaabkii xil ka qaadistiisa


Seychelles oo Dad Soomaali ah Ku Heshay Dambi Burcad Badeednimo – Radio Dalsan FM 91.5 MHz | Warar Sugan | Somalia News\nSeychelles oo Dad Soomaali ah Ku Heshay Dambi Burcad Badeednimo\nMaxkamada sarre Ee Dalka Seychelles ayaa ku heshay Dambi Burcad badeednimo ah Sagaal qof oo Soomaali ah oo ku jiro qof da’yar.\nSagaalkan Ruux waxa hore loogu eedeyay iney Weerareen Maraakiib ay kamid ahaayeen Markabka M/V Zhongji oo uu ka dul babanayay Calanka Hong Kong Taariikhda Marka ay ahayd 6dii bishii November 2013kii sido kale waxa loo heystay Weerar kale oo ay la eegteen ‘M/V Torm Kansas’ oo laga leeyahay Denmark Taariikhda marka ay ahayd 30 November isla Sanadkasi 2013kii.\nMarkabka HDMS Esbern oo laga leeyahay Dalka Denmark ayaa u gacanta u galiyay 9 qof Masuuliyiinta Dalka Seychelles bishii kadib markii ay isku dayeen iney Gacanka Cadan ay ku qabsadaan Markab lagu Magacaabo M/V Torm Kansas’.\nMarkabka HDMS Esbern Snare oo qeyb ka ah Howlgalka La Dagaalanka Burcad Badeeda oo ay Wado NATO ayaa qabtay Raggasi Burcad badeeda ah.\nSagaalkan qof Ee Soomaalida ah oo Magacyadooda la shaacin waxa ay da’dooda u dhaxeysaa 14 ilaa iyo 35 jir.\nQaadiga Maxkamadda Seychelles Mohan Niranjit Burhan ayaa diiday In Sagaalkasi qof Ee Soomaalida ah iney ahaayeen Koox kalluumeysato ah oo aysan ahayn Burcad Badeed sida uu ku dooday Qareenka u doodaya Soomaalidasi.\nDhageyso:Horumar Laga Gaaray Wada Hadaladda Maamulka Goboladda Dhexe\nUS Embassy closes in Djibouti to review security


Mogadishu Journal » Lionel Messi ayaa doonaya in uu ku laabto Barcelona\nSuperstar-ka kooxda Paris Saint-Germain ee Lionel Messi ayaa doonaya inuu ku laabto Barcelona ka dib waayihiisii ciyaaraha isagoo ka ciyaarayay booska ka baxsan garoonka isagoo ah xoghayaha farsamada.\nMessi ayaa labaatan sano ku qaatay Barcelona, isagoo noqday gooldhaliyaha ugu sarreeya taariikhda kooxda, ka hor inta uusan ku biirin PSG ka hor xilli ciyaareedka 2021-22 ka dib markii kooxda ka dhisan LaLiga ay awoodi weyday inay dib ula wareegto xiddiga lixda jeer ku guuleystay Ballon d’Or. xaaladdooda dhaqaale.\nLaakiin Messi ayaa muujiyay sida uu u jecel yahay Barca, halkaasoo uu kula guuleystay rikoorka rikoorka ah ee 35 koob, oo ay ku jiraan 10 La Liga iyo afar Champions League.\n“Haa, mar walba waxaan dhihi jiray waxaan jeclaan lahaa inaan soo laabto si aan kooxda u caawiyo si walba,” Messi, oo aan weli gool Ligue 1 ah u dhalin PSG, ayaa u sheegay Sport.\n“Waxaan rabaa inaan noqdo mid waxtar leh oo aan caawiyo si ay kooxdu u shaqeyso si wanaagsan, waxaan jeclaan lahaa inaan noqdo xoghaye farsamo, laakiin ma garanayo inay noqon doonto Barcelona.\n"Waxaan jeclaan lahaa inaan ku laabto kooxda si aan ugu biiriyo waxa aan awoodo sababtoo ah waan jeclahay [Barcelona], waxaana jeclaan lahaa inay sii wadaan shaqada wanaagsan, inay sii wadaan korriinka iyo inay sii wadaan inay ka mid noqdaan kuwa ugu fiican adduunka."\nMessi ayaa ku dhawaaday inuu ka tago Barca 2020 iyadoo lala xiriirinayo Manchester City, PSG iyo Inter, isagoo aan ku qanacsanayn jihada kooxda, iyadoo qandaraaskiisa lagu burburin karo.\nBarcelona waxa ay soo martay olole adag tan iyo bixitaankii Messi oo fadhiya kaalinta 9-aad ee horyaalka La Liga, taasoo keentay in la ceyriyo tababare Ronald Koeman.\nKooxda reer Spain ee Barca ayaa 16 dhibcood ka heshay 11 kulan oo ay La Liga ku ciyaartay xilli ciyaareedkan (4 guul iyo 3 bar-baro) – iyaga oo bar-bareeyay bilowgeedii ugu xumaa ee marxaladdan saddexda dhibcood ee xilli ciyaareedka guul (sidoo kale 16 xilli ciyaareed 2000-2001 iyo 2002-03).


Xulka kubada cagta Puntland oo todobaadkaan lagu dhawaaqayo. | puntlandi.com\nTuesday, September 5th, 2017 | Posted by Pi\nXulka kubada cagta Puntland oo todobaadkaan lagu dhawaaqayo.\nXiriirka kubada cagta dowladda Puntland ayaa todobaadkaan la filayaa inay ku dhawaaqaan xulka Puntland u matalaya tartanka kubbada cagta dowlad goboleedyada Soomaaliya, kaasoo bishaan ka furmaya magaalada Kismaayo.\nPuntland ayaa sanadkaan doonaysa inay difaacato horyaalka kubbada cagta Soomaaliya, waxaana xidhiidhku aad ugu mashquul yahay xulashada ciyaartoyda sanadkaan dowladda Puntland u matalaya horyaalka Soomaaliya, ciyaartoydaas oo isugu jiridoono kuwii sanadkii hore tartanka ku guulaystay iyo ciyaartoy cusub oo leh tayo wanaagsan.\nCiyaartoyda ayaa marka lagu dhawaaqo liiskooda lagusoo xarayndoonaa magaalada Garowe ee caasimadda Puntland, iyagoo qaadandoono tababaro diyaar garow ah iyo isfaham dhexdooda ah.\nAgaasimaha guud ee dhalinyarada iyo ciyaaraha Puntland, Axmed Tigaana ayaa Puntlandi u sheegay inay qaban qaabadu meel wanaagsan marayso, isagoo sheegay xidhiidka Puntland in laga sugayo inay soo saaraan ciyaartoy sidii sanadkii hore guul soo hoyin kara.\nGuddoomiyaha gobolka Nugaal Cumar Faraweyne ayaa ku baaqay in loo diyaar garoobo sidii garab iyo gaashaan loogu noqon lahaa xulka kubbada cagta Puntland, isagoo cadeeyay maamulka gobolka Nugaal inuu kaalin ka qaadanayo soo dhowaynta ciyaartoyda iy xarayntooda.\nXoghayaha xidhiidka kubbada cagta Puntland, Cabdulqaadir Cali Daahir (Juula) ayaa inay ku jiraan qaban qaabadii ugu dambeysay ee xulitaanka ciyaartoyda Puntland, isagoo sheegay inay soo saaridoonaan xul u qalma inuu matalo Puntland.\nBishi Julay 26-keedii ayay ahayd markii xulka kubada cagta Puntland uu ku guulaystay tartankii dowlad goboleedyada Soomaaliya ee lagu qabtay magaalada Kismaayo.